Sayang Nak Buang, Wanita Ni Tukar Botol Sabun Jadi Pasu Berbentuk Gajah & Itik Untuk Tanam Bunga. Kreatifnya!

Kalau sudah namanya kreatif, buat apa pun menjadi. Barangan terpakai yang mungkin dianggap tidak berguna oleh orang lain, tetapi nampak menarik apaabila dijadikan tempat meletak pokok bunga.

Apa yang menariknya, hasil kreativiti bekas botol sabun tersebut diolah menjadi bentuk gajah dan juga itik. Sangat mengujakan sesiapa yang melihat bekas ini.

Sayang nak buang botol-botol sabun ni, jadi ibu mertua saya gunakan kreativiti sendiri untuk buat gajah dan itik sebagai pasu untuk tanam pokok bunga.

Satu aktiviti mengisi masa lapang yang banyak manfaatnya 🤩

Menariknya, ibu mertua saya buat ikut imaginasi je ni, tanpa tengok video di YouTube ke, tak tengok gambar ke apa, terfikir dan terus buat.

Nampaknya lebih kreatif berbanding sebahagian besar kita sekarang ini yang bergantung kepada contoh, sampel, inspirasi, baru boleh nak buat sesuatu…

#KeluargaDrSyahr 19/10/2019


Tak Percaya Dapat Markah Penuh Ujian Lisan, Anak Aziz Desa Pernah ‘Diheret’ Ke PPD. Ni Dikongsikan Rahsianya!

Ke mana tumpah kuah jika tidak ke nasi, kepetahan bicara Allahyarham Aziz Desa tidak akan luput dari ingatan para penonton televisyen terutamanya dari era 90-an.

Bakat yang sama juga dimiliki oleh anak sulungnya Mas Zharif Zafri dan anak bongsunya Mas Zhiddin Zhiddan, mengikut jejak langkah arwah ayah mereka di dalam bidang penyiaran.

Baru-baru ini menerusi aplikasi TikTok, Mas Zhiddin Zhiddan berkongsi tip kepada calon SPM menjelang ujian lisan sambil mengimbau kembali zaman persekolahnnya suatu masa dahulu.

Ujarnya gara-gara tidak percaya memperolehi markah penuh, dia terpaksa ‘diheret’ ke PPD bagi melakukan ulangan ujian tersebut.

Terbukti hasilnya, markah Zhiddin kekal kerana tiada bantahan daripada dua pegawai yang mengujinya.

Kongsi Formula

Sehubungan dengan itu, dia ingin berkongsi rahsia untuk pelajar SPM senang memperolehi markah penuh iaitu dengan menyelitkan peribahasa atau kata-kata pujangga dalam pertuturan.

Turut dikongsikan rakaman video menunjukkan contoh kata pujangga yang digunakan olehnya dalam kerjaya wartawan sukan.

Anak Aziz Desa. Patut laa. Lagenda dalam dunia penyiaran.

Meninjau di ruangan komen, rata-rata netizen kagum dengan butir bicaranya yang cukup berpunjangga. Malah ramai juga yang terhibur mendengar pantun akhir di klip video tersebut.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Kotor & Berdakinya! Jangan Pandang Remeh Kebersihan Kuku. 4 Penyakit Ini Menanti Anda

Pernah tak, terlambat potong kuku walaupun tidak la panjang mana kukunya, tapi ada nampak kesan hitam dan penuh dengan daki terselit?

Ini kerana daki yang wujud di dalam hujung kuku anda itu adalah hasil kumpulan kotoran dari persekitaran. Berita lebih buruk, ia mungkin penuh dengan mikroorganisme. Jadi, disebabkan itu, banyaklah penyakit yang akan muncul nanti!

Nak tahu penyakit apa yang berpunca daripada kuku yang kotor? Jom ikuti perkongsian dari Hello Doktor ini!

Dari mana muncul ‘daki’ dalam kuku anda itu?

Jika anda perasan, daki yang wujud di dalam hujung kuku anda itu akan muncul tanpa sedar. Jika ia tidak dikorek atau dicongkel keluar, maka daki ini juga tidak akan hilang.

Ya, anda mungkin benar jika sangka ia adalah hasil kumpulan kotoran daripada persekitaran terutama apabila jari tangan anda kerap menggaru, menggosok atau menyentuh sesuatu.

Sebenarnya, punca utama ia wujud adalah daripada serpihan atau lebihan keratin dari dinding kuku anda sendiri. Dalam erti kata yang lain, ia mungkin adalah perkara normal.

“Selain daripada keratin, kewujudan daki dalam kuku juga adalah akibat sel kulit mati daripada daging di bawah kuku yang terbuang lalu terkumpul di tempat sama”, jelas Pakar Dermatologi, Dr Dana Stern.

Sekiranya daki itu disebabkan oleh 2 proses di atas tadi, maka ia adalah normal. Apa yang akan jadi masalah adalah apabila wujud juga anasir ‘jahat’ lain di dalam kuku anda.

Wujud juga anasir lain di dalam kuku?

Seperti mana yang kami telah kata di atas tadi, kuku kotor dengan daki adalah akibat daripada persekitaran. Tambahan lagi jika jari dan tangan anda itu kerap digunakan.

Tabiat menggaru, menggosok dan menyentuh sesuatu yang kotor akan jadi punca bendasing seperti bakteria untuk memasuki hujung kuku anda dan menjadikan ia habitat.

Begitu juga dengan tabiat menggigit kuku atau menghisap jari. Ia turut boleh jadi punca bakteria yang lama wujud di dalam mulut berpindah ke dalam kuku dan seterusnya menjadi daki.

Berikut adalah antara jenis bakteria yang mungkin boleh wujud dan tinggal di dalam kuku kotor:

Pseudomonas
Klebsiella
Candida parapsilosis
Salmonella
E. coli

Bukan sahaja ia akan buat kuku kotor, hitam, buruk dan busuk, malah daki pada hujung kuku yang mungkin penuh dengan bakteria ini juga boleh membawa pelbagai penyakit.

Penyakit yang berpunca daripada kuku yang kotor

 #1. Infeksi pada kuku
Pertama sekali, bakteria jenis Pseudomonas boleh jadi punca infeksi pada kuku terutama buat individu yang gemar pakai kuku palsu. Ini kerana bakteria ini boleh terperangkap.

Infeksi ini akan membuatkan kuku kelihatan seperti berwarna hijau atau hitam seakan ia sedang lebam. Kesannya, kuku anda mungkin terpaksa dibuang jika terlalu teruk.

#2. Infeksi salur kencing, penyakit yang berpunca daripada kuku yang kotor
Bakteria jenis Klebsiella pula boleh jadi punca jangkitan pada salur kencing apabila ia masuk ke dalam tubuh badan melalui makanan dan minuman yang diambil individu.

#3. Infeksi salur darah
Bakteria jenis Candida parapsilosis juga boleh jadi punca jangkitan pada salur darah apabila ia masuk ke dalam tubuh badan melalui makanan dan minuman yang diambil individu.

#4. Keracunan
Merupakan kondisi yang paling bahaya, kewujudan bakteria pada kuku kotor ini turut boleh jadi punca keracunan makanan apabila ia disentuh dan diambil guna tangan.

Bakteria dalang keracunan tersebut adalah tidak lain dan tidak bukan Salmonella serta E. coli. Kesannya, anda mungkin akan sakit perut, cirit-birit dan muntah-muntah.

Dalam pada itu, bakteria-bakteria ini juga akan beri kesan yang buruk kepada organ dalam tubuh badan lain seperti tekak, kerongkong, gusi, gigi, lidah serta lain-lain.


Pakar Otak Kongsi Petua Guna Cengkih, Legakan Loya, Sakit Perut Dan Muntah.

Cengkih legakan saluran usus. Elak masalah loya, cirit-birit, sakit perut dan muntah.

Nak tahu cara untuk melegakan masalah berkaitan, ikuti perkongsian Pakar Otak, Dr Rizal Abu Bakar.

Nanti bau harum semerbak dalam rumah. Saluran bernafas rasa segar. Minda tenang. OTAK jadi lebih tajam.
.
Bolehlah cuba.

Sumber: Dr Rizal Abu Bakar


“Bila  Rindu Tengok Gambar di Telefon. Jika Daddy Boleh Berhentikan Masa…”-  Ucapan Jejai Untuk Anak Perempuannya Penuh Kasih Sayang  Undang Sebak Netizen!

Anak anugerah terindah dari Dia buat pasangan suami isteri. Namun, ada antara suami isteri jodohnya tak panjang, namun ikatan anak dengan ibu bapa tidka terputus.

Demikian juga dengan Rizal Ashram bekas suami kepada pelakon Fasha Sandha. Selepas dikurniakan sepasang anak, pasangan ini bercerai kerana tiada persefahaman. Biarpun ‘ribut’ melanda di awal penceraian, namun demi anak mereka berbaik semula sebagai kawan demi anak-anak.

Terbaru, Fasha Sanda mengadakan sambutan hari jadi anak perempuannya, Putri Raysha Jemyma yang ke-4 tahun. Rizal yang turut hadir di majlis berkenaan ada memuat naik gambar sekitar majlis itu.

Istimewanya, setiap kali menjelang hari jadi anak-anaknya, Rizal pasti akan memuat naik bingkisan istimewa berupa ucapan khas.  Luahan dari hati seorang bapa kepada anaknya benar-benar membuatkan sesiapa yang membaca terasa sebak dan terharu.

Tengok gambar di telefon lepas rindu

Antara yang menyentuh hati bila mana Rizal akan melihat gambar anak-anaknya di telefon bila rindu.

“My darling Jemyma, You are the only girl i love in this world(apart from Tah). I fell in love with you the moment i saw you. And i know that i am your first love. I just know. How can it be four years since I held you for the first time? How, just how, is all that happening so fast? Time really flies.

“You turned my dreams of having a daughter into a reality and introduced me to myself in ways I had not known before. I sometimes sit and look back on all those pictures in my phone from the day you were born. You and your brothers showed me the meaning of unconditional love and for that, I will forever be grateful to all of you.

” Sayang, I will do everything to make you feel as secure as possible, and to nourish your self-esteem as best I can to prepare you for the world. Customary nasihat daddy selalu bagi every year on your birthday.

“Selalu ingat kepada Allah, hormati kedua dua ibubapa, atok, tah dan seluruh kaum keluarga. Berjasa kepada agama bangsa dan negara. Semoga membesar menjadi orang yang berguna. Sayang, It will be a while from now when u will be able to read this letter. Read this letter as a reminder that i love you. I may have given you life(with the blessings of Allah), but you gave me 888 tonnes of reasons to live.

Rata-rata netizen yang membaca meluahkan rasa sebak dan terharu dengan ucapan Rizal tersebut.


Nak Ajar Suka Belajar. Cuba 7 Trik Ni, Confirm Senang Nak Ajar Anak.

Secara umumnya pembelajaran seseorang kanak-kanak berbeza mengikut tahap usianya. Kebiasaannya daripada usia 2 sehingga 7 tahun kanak-kanak akan mula membina kebolehan dalam dirinya. Pada tahap ini dia akan mula mencari sebab dan berfikir merujuk kepada dirinya sendiri. Kemudian selepas 7 tahun barulah dia melihat persekitaran lura daripada dirinya.
Ini bermakna jika ingin mengajar anak dengan mudah terutama yang memasuki pra sekolah, berikan contoh-contoh yang mempunyai kaitan dengan diri mereka. Misalnya, kanak-kanak yang lebih kecil memahami untuk belajar konsep abjad, nombor dan warna berbanding perkara-perkara abstrak seperti tatabahasa, pantun dan sebagainya. Seterusnya ikuti panduan lain untuk pembelajaran mudah bagi si manja anda.

1.Tempoh masa
Kanak-kanak hanya mampu memberikan tumpuan untuk jangkamasa yang pendek. Oleh yang demikian, sewaktu anda membuat aktiviti dengan anak anda, misalnya menggunakan flash card, ataupun membuat gerakerja tertentu menggunakan buku atau kertas, pastikan anda berhenti sebentar untuk rehat ataupun tukar kepada aktiviti yang lain apabila anak anda dilihat mula bosan atau menunjukkan kenakalannya.

2.Pengulangan
Lakukan pengulangan supaya pembelajaran yang diajar diingati dengan mudah. Biarkan mereka mengulang sesuatu aktiviti, tajuk atau set perkataan. Di samping itu, penyediaan kerja rumah (homework) dapat membantu anak anda mempelajari pembelajaran dengan cepat. Wujudkan jadual supaya ia dilakukan secara rutin dan konsisten.

3.Kenali personaliti
Bagi kanak-kanak yang mudah mesra, dia mampu bersosial dengan baik dan boleh belajar sesuatu bahasa dengan cepat kerana mereka hendak berkomunikasi. Kanak-kanak jenis ini tidak takut untuk membuat kesilapan. Belajar secara berkumpulan dengan kanak-kanak lain mungkin lebih baik baginya. Manakala bagi yang jenis pendiam, tidak suka melakukan kesilapan dan tidak akan memulakan sesuatu perkara atau tindakan sehinggalah mereka mendapat kepastian. Bagi yang jenis pendiam, ia lebih perlukan privasi, keadaan yang lebih senyap dan tenang untuknya mempelajari sesuatu bahasa.

4.Ketahui minat anak.
Apabila anda memahami dan tahu mengenai hal ini mudah untuk melakukan pembelajaran. Persoalan seperti Apakah kepekaan mereka yang paling utama? Adakah mereka sukakan gambar-gambar atau membaca? Jika ya! Galakkan anak anda menggunakan lukisan, gambar, peta dan gambarajah sebagai sebahagian daripada bahan pembelajaran mereka.

5.Baca kuat
Sejak kecil lagi anak suka mendengar anda membaca buku cerita sebelum tidur. Oleh itu, tidak mustahil ada segelintir kanak-kanak suka mendengar kepada penerangan dan membaca dengan kuat. Malah mungkin cara nyanyian dan lagu.

6.Anak aktif
Anak anda seorang yang lincah dan bertenaga. Sukar untuk mengawalnya supaya duduk diam seketika. Jika mempunyai anak sebegini boleh menggunakan permainan (game) untuk menggalakkan mereka bergerak dan juga menari bersama si manja.

7.Suasana ceria
Untuk menarik minat anak, ia perlu dilakukan dalam suasana yang seronok dan tidak memberikan tekanan (stress-free). Galakkan anak anda untuk menuruti kehendak dan minatnya sendiri. Sebagai contoh, jika anak anda meminati badminton, berikan dia bahan bacaan berkaitan dengan badminton. Cara ini menarik minat anak-anak untuk membaca dengan pekara yang dia suka.

TIP MUDAH
1.Berikan pujian dan galakkan
2.Jangan mengkritik apabila melakukan kesilapan.
3,Sediakan bahan bacaan yang diminatinya
4. Ruang untuk pembelajaran yang selesa
5. Sediakan jadual pembelajaran di rumah.


‘Sorry Sayang, Ni Je I  Mampu Tapi I  Love  You’-Johan. Biar Hadiah Biasa-Biasa Aje Tapi Kekal Setia.

Bahagia asangan suami isteri bukan kerana harta semata tetapi saling melengkapi dan menerima pasagan seadanya. Biarpun pemberian hadiah ulang tahun kelahiran pasangan biasa-biasa aje tetapi ia cukup membuatkan pasangan rasa dirinya dihargai dan setia kekal bahagia hingga till jannah.

Begitu dengan cara sederhana pelawak, Johan bersempena dengan ulang tahun kelahiran isterinya, semalam.

‘Sorry sayang, ni je I mampu tapi I love you’.

Hanya pemberian seutas jam tangan sebagai hadian buat isteri. Namun apa yang sweetnya, jauh di sudut hati isterinya melahirkan rasa syukur dikurniakan sebuah keluarga bahagia dengan doa yang sentiasa mengiringi keluarganya.

Jelas, untuk bahagia, bukan harta benda menjadi utama, namun kasih sayang, setia dan saling melengkapi. Inspirasi cara pasangan ini melayari bahtera sebagai suami isteri walaupun mereka sibuk rutin sebagai selebriti yang tidak tentu masa di rumah. Namun keluarga tetap menjadi agenda utama.

KELUARGA YANG MEMBAHAGIAKAN

Tiada apa yg lebih membahagiakan selain keluarga yg dikasihi berada disisi.. terima kasih Allah atas peningkatan umur ini, terima kasih juga atas pinjaman yg berharga suami, anak2, mak, abah, popo, adik beradik, saudara mara, sahabat2, peminat2 yg disygi.. buat suamiku akan ku ingat setiap bait kata dalam doamu khas buat isterimu yg serba kekurangan ini.. akan isterimu cuba memperbaiki setiap kekurangan yg ada utk membantumu ke syurga yg abadi.

InsyaAllah.. buat anak2 terima kasih kerana memberi mama peluang merasa nikmat menjadi seorang ibu, abah mak dan popo, abah mummy terima kasih selalu mendoakan dan sentiasa ada waktu utk anak yg nakal ni. Buat adik bradik, terima kasih melayan kerenah kak long kawasan, buat sahabat dan peminat2.

Terima kasih atas hadiah, doa, waktu yg kalian korbankan.. sentiasa hargai usaha korg.. dan yg terakhir utk besday girl ni.. sedekahkan Al fatihah (di baca) utk mama kepada keluarga Hanania.. semoga Allah melimpahkan rezeki yan tak  terhingga buat kalian mama hanania.

Terdahulu, Ozlynn dan Johan berkahwin pada Julai 2009. Mereka dikurniakan lima orang cahaya mata, Ariq, Sodiq, Haziq, Chantiq dan Moleiq.


Masih Ada Yang Jujur. Lelaki Penolak Troli, Pulangkan Clutch Berisi RM 2 Ribu Milik Keluarga Ni!

Bukan senang untuk kita bertemu orang yang baik dan jujur, mengembalikan semula beg duit yang tercicir. Apatah lagi, bila di dalamnya mengandungi sejumlah wang yang banyak.

Namun, perkongsian daripada puan Ain Fatin tentang pengalaman peribadinya tertinggal beg duit suaminya di dalam troli, nyata seakan satu dalam seribu!

Ada jugak manusia macam ni zaman sekarang

Semlam kak ain p la Tesco Stargate nak beli ikan ,sayoq..elok sampai dalam pukui 10.30 depa dah bungkuih2 simpan..pastu terus pecut p Tesco Mergong pulak..sbb Tesco Mergong tutup lewat..

Sampai-sampai tesco..cari clutch bag husband tak jumpa..rupa-rupanya tertingai dalam troli tesco stargate…chering bulu-bulu roma ni..pucat muka-muka. Toqeh tak keluaq darah oii…sebab dalam bag tu baru tekan duit..ada Rm2000 adeh..

Menyerit bawak keta tak sangga laa..masa otw tu baca doa macam keluaq.dok pikiaq..sat g bangla kemaih troli jumpa,mampoih dhh..elok-elok sampai sana jam 10.50pm..depa dok kemas-kemas troli dah..nampak abang ni dok tolak troli..terus terpa kat dia tanya. Nampak wallet saya tak…dia kata..ada-ada warna hitam ya..saya baru nak p hantaq kat custemer service..

Alhmdulillah..macam nak nageh rasa..Ada lagi manusia yang jujur macam ni di zaman la ni. Ingat ka dah pupus dah..sebab dok jumpa hat jenih tamak dengan harta dunia ja..

Ya allah kau jadikanlah hamba allah ni kaya dunia dan akhirat..sebab hati dia bersih, aminn..kalau abang ni mintak keja,terima la dia sebab dia seorang yang jujur..


“Adik, Tahu Tak Sekarang Adik Positif Kanser.”  Kisah Wanita Ni Bangkit Lawan Kanser Thyroid Hingga Sembuh Sangat Berinspirasi

Hidup Mati Itu Atas Kehendak Allah, Bukannya Kanser

Aku adalah salah seorang pesakit kanser thyroid / metastatic papillary thyroid carcinoma yang masih sihat hingga ke hari ni. Tujuan cerita ni aku nak bagi semangat kepada pesakit-pesakit kanser di luar sana untuk semua golongan.

Aku menghidap kanser seawal usia aku 28 tahun ,pada tahun 2018 . aku tahu semua ni bila aku melahirkan anak yg ke2.satu ketumbuhan yang besar ada ditengah2 leher, biji itu membesar dengan cepat, menyebabkan aku sukar menelan dan susah bernafas ketika tidur, lalu aku terus kehospital untuk medical checkup, setelah dokter membuat ujian imbasan ultrasound dan biopsi aku di diagnose ksnser thyroid. Untuk pertama kali aku dapat tahu tentang penyakit ni , seluruh badan aku mengeletar ketakutan , hati aku berkata ” Ya Allah beratnya ujian yang kau beri ini ” . Aku terkejut dengan apa yang doktor kata ” Adik , adik tahu tak yang sekarang adik positif kanser ” .tulah suara yg keluar dari mulut dokter yg pertama aku dengar time tu.

Aku terdiam bisu masa tu di sepanjang perjalanan aku pulang ke rumah. Fikiran aku celaru ” Macam mana aku nak bagitahu keluarga tentang penyakit ni ? Macam mana perasan keluarga aku bila dapat tahu aku hidap kanser ” Bagaimana kehidupan aku selepas ini?

Aku sebak bila ingat balik saat tu . Masa tu aku tak dapat keluarkan setitis pun air mata . kerana mungkin aku teramat terkejut dan tak percaya apa yang aku ini menghidap kanser . Kanser adalah penyakit mati .

2 bulan selepas itu aku dimasukkan ke wad , keadaan aku semakin hari semakin teruk , aku jadi mudah sesak nafas sampaikan nak menelan air liurpun jadi susah , nafas aku makin hari makin pendek tapi aku berdiam sahaja aku tak mahu menceritakan kepada keluarga aku apa yang aku rasa, aku tidak mahu mereka terlalu bimbang. Selepas 11 bulan operation pertama selesai radioaidin/kimoterapi Aku di kejutkan lagi dengan keputusan dokter yang kanser aku hidap ini bukan berada disatu tempat , tapi kanser ni dah merebak ke beberapa tempat yang lain . Kanser aku bermula dari leher lalu merebak ke limfa .

Aku dimasukkan ke wad lagi untuk membuang sel kanser kali kedua, setiap pagi doktor akan ambik darah dan aku dimasukkan darah kerana bacaan hb sangt rendah 6 sahaja sebab aku penghidap alpha thalasmia , rambut aku mula gugur satu persatu , lidah aku mula hilang rasa ,badan aku teramat panas, jari2 tangan aku terbakar kerana kesan daripada kimoterapi, Barulah saat itu air mata aku menitis , dengan derita tu . ” Allahu Akbar , aku redha ya Allah , aku redha jika ajal aku sudah hampir , Kalau ajal aku masih panjang, teguhkan aku menempuh ujian-Mu ini “.

Aku ingat lagi nasihat dari seorang dokter, dokter surgical surgery dokter yang handle kes aku, dia juga dokter yang mengetuai 2 kali operation aku berturut turut. Aku dinasihatkan untuk tabah dengan ujian Allah ini , aku disarankan supaya berzikir dan selawat ke atas junjungan Nabi Muhammad SAW , jangan meninggalkan solat !!! . Ingat Allah ! , ingat Allah !, ingat Allah !. Yakin lah dengan kuasa Allah. Allah sahaja tempat kita bergantung .

Alhamdulillah , aku menjaga zikir dan selawat ku . Berzikir lah setiap hari sekurang2 100x Subhanallah , Perbanyakkan baca al-quran . jika tak mampu solat berdiri maka duduk la , jika tak mampu lagi lakukanlah sambil baring . Ingat lah peringatan ni . laksanakan solat dan doa kepada-Nya
Kekuatan dalaman yang kita dapat ketika solat sangat luar biasa .Kerana ketika kita solat kita merendahkan diri kita kepada Al- Khaliq yakni Pencipta kita . Kita merendahkan diri kita di hadapannya dan kita bergantung kepada-Nya . tetapkan hati kita hanya mahukan Keredhaan-Nya .

Alhamdulillah , aku sekarang sihat dan sudah kembali sedia kala Kebanyakkan orang semua ragu-ragu dengan cerita aku ni , sebab kalau tengok diri aku , memang seperti orang yang sihat dan tidak pernah dapat apa-apa penyakit sekali pun . Alhamdulillah . Rawatan aku sekarang hanya follow up di hospital 6 bulan sekali .


“Saya Tidak Mahu Akan Rasa Bersalah…”-Mohon Tamatkan Bantuan Zakat, Ketua Keluarga Ni Dapat Pujian Ramai!

Baru-baru melalui perkongsian di akaun facebook Lembaga Zakat Selangor mengenai sepucuk surat  tulisan tangan yang bertarikh 12 Ogos, telah diterima daripada salah seorang penerima zakat cukup menarik perhatian umum.

Pelbagai pujian diberikan daripada kalangan netizen atas tindakan seorang ketua keluarga yang bertindak jujur dan amanah untuk menghantar surat bagi memohon ditamatkan bantuan bulanan.

Difahamkan lelaki terbabit membuat permohonan dihentikan bayaran zakat kerana merasakan pendapatan hariannya dijangka mulai stabil untuk beberapa bulan akan datang.

Menurut agensi itu, penerima terbabit sebelum ini mengajukan permohonan itu kepada LZS di cawangan agensi itu di Bandar Baru Bangi dan memaklumkan pendapatan bulanannya dijangka stabil pada September 2022.

“Ustaz, saya nak keluar asnaf. InshaAllah, pendapatan saya dah semakin baik dan cukuplah zakat bantu saya sebelum ni, tentu ramai lagi yang memerlukan bantuan dari zakat. Terima kasih pembayar zakat”…

Mohon Tamatkan Bantuan

Memetik berita yang dikongsikan akhbar tempatan, difahamkan bapa empat anak ini terdorong untuk memohon agar bayaran bantuan zakat ke atas dirinya dihentikan kerana dia tidak mahu rasa bersalah apabila sudah mampu menanggung keluarganya.

Nik Muhammad Halizu Awang, 46, yang mula menerima zakat Lembaga Zakat Selangor (LZS) sejak 2018 bertindak sedemikian kerana mahu asnaf yang lebih layak menerima bantuan zakat tersebut.

Menurut Nik Muhammad, dia memohon bantuan zakat ketika itu kerana pendapatan diperoleh sebagai peniaga produk kesihatan tidak menentu, malah tidak mampu membayar yuran tuisyen anaknya di sekolah.

Namun katanya, selepas empat tahun menerima zakat LZS, kini pendapatan keluarga itu termasuk pendapatan isteri sebagai penyedia makanan di sebuah kilang semakin baik berbanding sebelumnya.

“Saya tidak mahu dan akan rasa bersalah jika masih menerima bantuan zakat LZS ketika pendapatan saya kini semakin baik dan dijangka bertambah dalam RM200 hingga RM300 pada September.

“Saya kena bertindak cepat sebelum September agar bantuan zakat yang saya terima dihentikan kerana ramai lagi asnaf yang susah di luar sana ketika ini.”

Berazam Jadi Pembayar Zakat

Ketika ditanya jumlah pendapatan kasar keluarganya, beliau berkata, walaupun tidak banyak dan hanya berjumlah sekitar RM1,400 sehingga RM1,700 sebulan namun ia sudah cukup untuk mereka.

“Perniagaan saya dan isteri bergantung kepada rezeki, namun saya yakin dengan usaha yang dilakukan secara berterusan, moga pendapatan kami akan menjadi semakin baik di masa depan.

“Saya juga berazam untuk menjadi pembayar zakat kerana saya amat memahami situasi sekarang yang telah menyebabkan ramai keluarga memerlukan bantuan bagi meneruskan kehidupan mereka,” katanya.


Patutlah Anak Sulung Buat Perangai Pelik, Rupanya Bahaya Jika Tersalah Didik Anak Pertama Ni.

Mendidik anak sudah tentu ada cabarannya. Terutama buat anak sulung. Buat mereka yang baru pertama kali bergelar ibu bapa tentu culas untuk memberi perhatian kepada anak sulung.

Malah ada yang kurang memberi perhatian apabila kehadiran anak ke dua dan seterusnya.

Namun, sebagai ibu bapa, perlu cakna dalam mendidik anak sulung ini lantaran ia akan menjadi contoh kepada adik-adiknya lain.

Bahaya sebenarnya kalau salah didik anak sulung.
Anak sulung ni memang banyak kelebihan antaranya mengikut kajian mereka ada IQ yang tinggi tetapi cara didik anak sulung yang salah boleh buatkan :

1. Anak sulung jadi pemarah
– mudah melenting dengan adik adik dan selalu tinggikan suara bila bersama adik adiknya
2. Anak sulung jadi terlampau sensitif ( oversensitive )
– anak sulung jadi mudah menangis, mudah tersinggung dan sangat mudah merajuk hingga membuatkan mak ayah tertekan kerana setiap hari perlu memujuk

3.Anak sulung jadi terlampau dominan ( bossy)
– anak sulung menjadi terlampau menguasai adik adiknya, tak suka berkongsi dan selalu gunakan kemarahan untuk menguasai

4. Anak sulung berubah perangai ( first born syndrome )
– anak sulung tiba-tiba berubah perangai menjadi pendiam, suka memendam dan penuh amarah dalam hati sejak kehadiran adik beradik yang lain dalam keluarga. Ada juga kes anak sulung jadi mengasingkan diri daripada ibubapa dan ahli keluarga

5. Anak sulung jadi jauh hati dan suka memendam
– anak sulung merasa tak disayangi dan tak penting di dalam keluarga. Mereka takkan bagitahu kita tapi mereka pendam senyap senyap hingga akhirnya mereka lepaskan dengan cara memberontak bila dah remaja nanti

5. Gagal dalam hidup mereka
– anak sulung tak tahu nak capai apa dalam hidup mereka hingga buatkan hidup mereka menjadi rosak. Paling dasyat jika ianya sampai mempengaruhi adik adiknya yang lain
Lagi perit bila anak sulung yang tak dididik dengan betul akan :
~ Mempengaruhi adik beradiknya yang lain
sebab anak sulung adalah contoh ikutan adik beradiknya
~ Kita sebagai ibubapa jadi makin tertekan dan cemas dengan masa depan anak sulung kita

Ini kehebatan anak sulung yang ibu ayah kena hargai.


Justin Bieber Batal Konsert, Alami ‘Kelumpuhan Muka’!

Semuanya boleh berlaku sekelip mata sahaja, hari ini kita sihat mungkin esok lusa boleh diuji dengan masalah kesihatan yang boleh membataskan aktiviti harian.

Ini sebagaimana yang menimpa penyanyi terkenal Justin Bieber, baru-baru ini mendedahkan beliau mengalami ‘kelumpuhan muka’ disebabkan oleh sindrom Ramsay Hunt.

Disebabkan itu, penyanyi berusia 28 tahun ini mengumumkan untuk membatalkan beberapa siri konsert jelajahnya.

Bintang pop berusia 28 tahun itu yang pernah mempopularkan lagu ‘Baby’, berkata demikian melalui akaun Instagramnya pada Jumaat dengan berkongsi video tentang keadaan kesihatannya selama tiga minit.

Memetik laporan Sinar Harian, menurut Mayo Clinic, kehilangan pendengaran dan kelumpuhan muka yang dikaitkan dengan sindrom Ramsay Hunt berlaku buat sementara namun ia boleh menjadi kekal.

Mata kanan Bieber tidak dapat berkelip dan bahagian kanan mukanya tidak bergerak semasa dia muncul dalam video tersebut.

“Hai semua Justin (Bieber) di sini, saya ingin memaklumkan anda tentang apa yang sedang berlaku. Jelas sekali seperti yang anda boleh lihat wajah saya.

“Saya mempunyai sindrom yang dipanggil sindrom Ramsay Hunt dan ia adalah daripada virus ini yang menyerang saraf di telinga dan saraf muka sehingga menyebabkan muka saya lumpuh,” katanya menerusi akaun Instagram. – Agensi

Sumber : Sinar Harian  & IG @justinbieber


“Jika Sah Demam, Kuarantin.” Doktor Ni Kongsi Langkah Yang Sepatutnya Buat Bagi Mencegah Influenza Di Sekolah


Petua Hilangkan Bunyi Dengkur, Hanya Guna Tiga Bahan Aje. Boleh Cuba!

Pernah terganggu tidur apabila ada pasangan yang tidur berdengkur? Sudah tentu ada. Boleh mengakibatkan tidur jadi tidak lena dibuatnya.

Sebenarnya bunyi dengkur datang dari bunyi bising semasa bernafas, apabila sebahagian daripada saluran pernafasan atas seseorang tersumbat.

Ia berlaku apabila terdapat sekatan pada aliran udara di dalam saluran pernafasan pada bahagian belakang mulut dan hidung seseorang.

Bunyi itu dikeluarkan apabila tisu di atas saluran pernafasan bergesel dan bergetar di antara satu sama lain. Berdengkur bertambah kerap mengikut umur dan biasanya tidak membahayakan.

Namun, ia memberi kesan apabila dengkur akibat merokok dan obesiti. Dengkur serius sering dikaitkan dengan jantung dan pernafasan iaitu apnea tidur (sleep apnea) bermaksud berhenti bernafas sementara terutamanya semasa tidur. Jika tak dirawat, ia boleh sebabkan masalah jantung dan paru-paru.

Selain mendapatkan rawatan doktor, bagi yang mengalami masalah ini boleh mencuba petua ini.

Petua guna tiga bahan hilangkan dengkur.

Dalam 4 kali saja mnum air ni. Dengkur hilang serta merta. Bahan-bahan hanya guna brg yang ada di dapur je..Tak susah pun cari.

Bahan-bahan:

Kunyit hidup (saiz rujuk gambar)

Madu (1 sudu)

Air suam (suku gelas)

Cara-caranya

Air suam suku gelas rendamkan. Kemudian ambil  kunyit hidup kemudian rendam dalam segelas selama 5 minit campurkan madu sudu. Kunyitnya boleh ketuk dulu.

Minum sebelum tidur . Minum dalam sehari hanya sekali saja.

Selamat Mencuba!

Semoga bermanfaat

Sumber: Syiema Ima

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Kes Keracunan Makanan Meningkat Bulan Ramadan, Menteri Kesihatan Pesan 5 Perkara Ini

Kes keracunan makanan meningkat pada bulan Ramadan. Menteri Kesihatan, Khairy Jamaluddin berpesan kepada rakyat Malaysia khususnya umat Islam sentiasa berhati-hati ketika membeli atau menyediakan juadah berbuka puasa bagi mengelakkan sebarang masalah keracunan makanan.

Beliau faham situasi sambutan Ramadan tahun ini lebih meriah berbanding dua tahun lepas kerana kita sudah boleh berkunjung ke bazar Ramadan bagi membeli juadah berbuka puasa. Bagaimanapun Khairy mengingatkan agar semua masyarakat perlu berhati-hati membeli juadah berbuka puasa.

Menurut beliau, jika mengikut trend keracunan makanan yang berlaku di Malaysia, biasanya terdapat peningkatan kes keracunan makanan ketika bulan Ramadan.

Berita tentang dua orang kanak-kanak yang disyaki keracunan makanan selepas berbuka puasa dengan makanan yang telah dibeli di bazar Ramadan pada minggu lepas antara kes keracunan makanan yang dilaporkan. Itu belum lagi kes-kes keracunan makanan yang tidak dilaporkan.

“Kes keracunan makanan tidak boleh diambil mudah sebab ia boleh menyebabkan pelbagai komplikasi kesihatan bahkan lebih serius boleh menyebabkan kes kematian,” demikian tegas Khairy mengingatkan.

Justeru untuk langkah berjaga-jaga, Khairy mengingatkan agar semua masyarakat mengamalkan lima amalan penting bagi memastikan makanan bersih dan selamat.

Sebelum makan sentiasa amalkan konsep lihat, hidu dan rasa. Kalau nampak tak okay, bau rasa dan pelik jadi janganlah makan. Pastikan selamat dan bersih sebelum makan.


Darjah 4 Dah Boleh Hafal Semua Sifir, Cikgu Ini Kongsikan Tip. Cara Ni Berkesan.

Setiap ibu bapa mahu anak cemerlang dalam akademik.

Salah satu yang diutamakan adalah mendidik anak-anak untuk menghafal sifir.

Memang ada cabarannya. Nak tahu caranya, ikuti tip daripada guru matematik ni.

Boleh kata 75% daripada murid kelas Tahun 4 yang saya ajar dan hafal sampai sifir 7. InsyaAllah bulan 6 nanti mereka dah siap cover semua sifir.

Oh ya, saya mula mengajar mereka pada tahun ni. Dan tahun ni jugalah saya tekankan aktiviti penghafalan sifir bersama mereka.

Jadi saya kongsikan 6 tip yang mungkin berkesan untuk anak kalian.

1. Separuh-separuh.

Sifir 7 misalnya. Hafal dari 1 hingga 5 darab 7 terlebih dahulu. Dah handal, sambung pula dari 6 hingga 10 darab 7.

2. Satu minggu satu sifir.

Jangan terlalu memaksa dan gopoh nak hafal semua sifir dalam masa sebulan.

Gunakan prinsip biar lambat asalkan steady.

Sifir ni murid nak pakai lama. Jadi kena berfokus dengan harapan boleh ingat sampai bila-bila.

3. Baca setiap hari.

Pernah tak ada hari yang kita lupa cara nak makan nasi? Tak. Sebab apa?

Sebab kita buat hari-hari.

Begitulah juga dengan sifir.

4. Latih tubi.

Lepas hafal satu-satu sifir, mesti buat latih tubi sebagai pengukuhan.

Yang terbaik adalah latih tubi secara bertulis. Lisan pun boleh.

5. Terbalikkan.

Untuk sifir 7 misalnya, biasanya kita akan soal 4 darab 7. Dalam masa yang sama, kita perlu terbalikkan penyoalan sifir tersebut.

4 x 7 = 28
7 x 4 = 28

6. Manipulasi penyoalan.

Saya suka soal murid, berapa darab 7 sama dengan 56?

Saya manipulasi soalan tersebut untuk ransang minda murid.

Dalam masa yang sama, aktiviti manipulasi soalan ini akan sangat membantu untuk operasi bahagi.

Jadi ini 6 tip yang kalian boleh follow untuk bantu anak menghafal sifir.

Moga membantu.

Sunber: Mohamad Hakim


Empat Beradik Dapat Tunai Haji Serentak, Berkat Ibu Ayah Daftarkan Haji & Menabung Sejak Anak Masih Kecil!

Sungguh benarlah rezeki Allah tidak pernah salah alamat, jika sudah itu janjinya maka kenikmatan dan rahmat Allah pasti sampai tepat pada masanya. Inilah yang dapat digambarkan dengan anugerah Allah berikan kepada 4 adik beradik ini iaitu Muhammad Hasif, 26, Imran Harith, 25, Nur Hanisah, 23, dan Ahmad Hazim, 19 apabila mereka berempat  menjadi antara  jemaah yang terpilih menjadi tetamu Allah sempena Musim Haji 1440H/2019M.

Simpan Duit Sejak Kecil

Menurut Dr Noor Hassan Yahaya, 53, keempat-empat anaknya mula menabung sejak kecil lagi. Dan setiap kali dapat duit raya akan masukkan ke dalam akaun TH selain duit yang diperuntukkan olehnya untuk anak-anaknya menabung di TH.

“Sejak mereka berusia setahun, saya dan isteri Norlida Hassanal Bashry, 54, sudah membuka akaun simpanan TH masing-masing sebagai persediaan awal ke Tanah Suci.

“Duit raya yang mereka dapat sejak zaman kanak-kanak akan kami simpan dalam TH selain duit yang saya simpan untuk mereka,” katanya ketika ditemui di Kompleks TH di Sepang, hari ini.

Keluarga berkenaan dari Bandar Baru Uda (BBU), Johor Bahru, pertama kali mengerjakan ibadah haji manakala ibu bapanya sudah menjejakkan kaki ke Tanah Suci pada 2009.

Dr Noor Hassan yang juga pakar bius di Hospital Pakar Puteri, Johor Bahru, berkata hati mereka amat berat melepaskan keempat-empat anaknya, namun tuntutan agama sangat penting sebagai Muslim.

Amanah Digalas Abang Sulung

Sementara itu, Muhammad Hasif berkata, sebagai abang sulung, dia akan menjaga adik beradik seperti diamanahkan mak dan ayah.

“Apa yang berlaku adalah tanggungjawab saya sebagai abang sulung. Insya-Allah, saya tidak akan mensia-siakan amanah diberikan.

“Kami sudah membuat persediaan awal termasuk mengikuti kursus haji sejak beberapa bulan lalu termasuk Kursus Perdana Haji di Johor Bahru.

“Alhamdulillah, semoga urusan kami dipermudahkan untuk menjalani ibadah dan membantu jemaah lain terutama warga emas yang uzur,” katanya.


Tak Ada Lagi Rasa Senggugut & Aturan Haid Lancar. Amalkan Macam Wanita Ni Buat, Memang Menjadi!

Asam jawa bukan sahaja digunakan di dalam masakan untuk menambah rasa masam hidangan yang dimasak. Namun ia lebih daripada itu, bila mana digabungkan beberapa bahan lainnya seperti halia dan kunyit boleh menjadi jamu yang istimewa untuk penjagaan dalaman wanita.

Keyakinan pengamal Air Kunyit Asam Jawa ini sudah diketahui umum, memandangkan minuman jamu ini adalah diwarisi sejak turun temurun lagi. Begitu juga bagi Cikyana Ramli yang merasakan cukup berpuas hati apabila mengamalkan minuman herba ini menjadi asbab masalah senggugut yang dialaminya selama ini telah hilang.

Ayuh kita baca perkongsian penuh daripadanya.

Yana nk kongsi petua air kunyit asam jawa turun temurun dari nenek moyang kita,bahan2 semua ada di dapur ..serius sedap gila air nie,siapa sngka khasiatnya pn mujarab..sekali gus awet muda terselah kauu hado

Serius paling risau bila xyakin kan soalan nie selalu bermain pikiran kita wanita2 nie kan..”Risaunya semalam macam dah bersih. Hari ini masih ada kesan darah, adakah masih haid ke? Atau ada tak cara nak bagi lancar dan boleh ke berhentikannya ni”

Nak period lawas nak period lancar amalkan lah jamu. Sambil2 to blh amal petua nie sebulan ketika period atau selepas period..Bila kita berjamu period akan lawas dan lancar. Malah ada yang hilang senggugut macam yana nie..

Bahan-bahan:

Kunyit hidup 1inci
Halia 1inci
Asam Jawa 1 sudu makan
Garam secubit
Air suam 1 cawan

Cara-cara :
1. Tumbuk lumat kunyit, halia dan garam.
2. Campurkan bahan tumbuk dengan asam jawa. Kemudian tuangkan air suam.
3. Tapis air kunyit asam ke dalam cawan tadi.
4. Sedia untuk di minum
**Tak perlu rebus kalau nak rebus boleh je tapi minum mcm to bagi yana lagi khasiat tau..

Boleh Amalkan sebulan sekali (haid hari ke 2 atau selepas haid)

Khasiat air kunyit asam :
1.Melancarkan darah haid atau nifas
2.Melawaskan pembuangan, wanita dalam pantang jika diminum sangat-sangat membantu dari terkena sembelit. Bagi berpantang boleh amalkan selama 3 hari berturut-turut. Biasanya mak kita buat masa darah nifas hari ke7-10 masa ni darah nifas macam ada tak ada.
3.Menaikkan seri wajah.
4.Mencantikkn tubuh
5.Menyihatkan tubuh dan memberi tenaga.
6.Awet muda jika diamalkan.


Suami Isteri Kekal Bahagia Sampai Akhir Usia Jika Selalu Amalkan 10 ‘S’ Ni. Barulah Harmoni Rumah Tangga.

Rumah tangga terasa hambarnya jika tidak dilimpahi dengan kasih sayang setiap ahlinya. Pun begitu kasih sayang haruslah dipupuk sejak awal, jangan terlambat untuk mempraktikkan apa jua elemen yang dapat membantu kerukunan rumah tangga.

Antara yang boleh diamalkan oleh suami mahupun juga isteri adalah dengan mempraktikkan 10 amalan ini.

Dalam membantu suami isteri mengecap kebahagiaan dan keindahan hidup berkeluarga 10 S berikut boleh dipraktikkan. Belum terlewat juga untuk diamalkan buat pasangan yang sudah lama berumah tangga.

1. SALAM

Membudayakan ucapan salam adalah salah satu sunnah Rasulullah. Lebih-lebih lagi ucapan itu di antara suami dan isteri. Di dalamnya ada terkandung doa untuk kesejahteraan yang boleh membawa kepada kebahagiaan.

2. SENYUM

Perbuatan yang tidak memerlukan kata-kata, tetapi difahami oleh pasangan kita apabila kita melakukannya. Jelas menunjukkan kita sentiasa berada dalam keadaan positif apabila kita melakukan sedemikian.

3. SAPA

Sewajarnya kita perlu saling bertanya khabar tentang pasangan kita termasuklah kesihatan, pekerjaan atau soal anak-anak, walaupun setiap hari tinggal sebumbung. Apatah lagi sekiranya berjauhan disebabkan tugasan yang terpaksa dilaksanakan.

4. SABAR

Pastinya dalam setiap kelebihan yang ada pada pasangan kita, ada pula kekurangan pada dirinya. Belajarlah dengan penuh sabar untuk menerima kekurangan itu agar kita dapat menjalani kehidupan dengan penuh bermakna.

5. SAYANG

Sifat ini perlu sentiasa dipupuk. Sayang bukan hanya terletak di bibir, tetapi perlu dibuktikan melalui perbuatan. Suami jangan hanya sibuk mengucapkan sayang pada isterinya sehingga nafkah yang menjadi kewajipan untuk diberikan turut diabaikan.

6. SUKA

Apa yang telah disediakan untuk suami seperti makanan umpamanya, walaupun kurang enak daripada sudut rasanya tetapi tunjukkanlah bahawa kita menyukainya. Jangan terus kritik dengan perkataan kurang sedap kerana isteri pula akan menunjukkan reaksi tidak suka.

7. SIMPATI

Sekiranya ditimpa kesusahan, masalah, musibah, sakit atau seumpamanya maka berikanlah sepenuh perhatian pada pasangan kita. Waktu itu masing-masing saling memerlukan antara satu sama lain untuk membina kekuatan agar mampu bangkit kembali. Simpati sebeginilah yang amat diharapkan dalam rumah tangga.

8. SPONTAN

Sering kali kita melihat, isteri yang melakukan kerja rumah. Apalah salahnya kalau suami juga turut membantu. Tanpa menawarkan diri untuk menolong, adalah lebih cantik sekiranya dilakukan dengan cara spontan tanpa diminta. Sikap ini akan menyebabkan isteri bertambah sayang.

9. SEGAK

Penampilan diri yang baik akan menyebabkan pasangan kita senang. Walaupun hanya berada di rumah, tidak salah untuk suami atau isteri memperelok kemasan pada pakaian. Apatah lagi sekiranya ditambah dengan sedikit wangian. Barulah akan sentiasa segak di mata pasangan.

10. SIMPLE

Semua pasangan mengimpikan keharmonian dalam rumah tangga. Walaupun tidak mewah tetapi cukuplah sekadar semua kelengkapan asas tersedia tetapi bahagia. Inilah yang terbaik. Kekayaan bukan jaminan kebahagiaan, walaupun di mata manusia nampak senang. Tetapi apa maknanya kemewahan sekiranya tidak disulami dengan kebahagiaan.


“Allahu Tak Terdaya Kami. Anak Kecil, Warga Emas Terkandas.” Fizo Omar Kongsi Detik Cemas Tanah Runtuh, Mohon Bantuan

Pelakon dan usahawan, Fizo Omar berkongsi berita terkandas  bersama pengguna Lebuhraya Kuala Lumpur-Karak di pertengahan jalan selepas tanah runtuh berhampiran Bentong.

Dia yang dalam perjalanan pulang ke Kuala Lumpur dari Kuantan memaklumkan, semua jenis kenderaan tidak dapat melalui lokasi itu pada ketika ini.

Difahamkan, Fizo sebelum itu ke Kuantan bagi menghadiri sebuah program di sana.

“Tanah runtuh di Lebuhraya Karak menghala Kuala Lumpur. Semua kereta sangkut di sini, nak patah balik ke Karak pun tak boleh sebab banjir dan air sudah mula melimpahi jalan.

“Sesiapa yang merancang untuk ke Kuala Lumpur melalui Lebuhraya Karak, baik tangguhkan dahulu, tak lepas,” kongsinya melalui Instagam miliknya kira-kira jam 12 tengah malam tadi.

Rata-rata rakan selebriti dan pengikut media sosialnya mendoakan keselamatan Fizo dan semua yang terlibat.


Soalan Matematik Darjah Satu jadi Perhatian, Ibu Meluahkan Rasa Bingung  Bagaimana Nak Ajar Anak

Baru-baru ini , lalu satu perkongsian seorang ibu yang meluahkan rasa tertekan dan kecewa dengan melihat soalan matematik darjah satu anaknnya yang begitu tidak masuk akal. Seperti soalan KBAT!

Benarlah, kalau saya yang baru melihat soalan pertama saya dah naik darah tinggi! tapi mungkin saya sendiri memang lemah dalam subjek matematik.

Tambahan pula, Silibus terkini banyak berubah berbanding zaman dahulu, sebab itu anak-anak masa kini lebih jauh bijak dan pemiliran mereka lebih advance.

Meninjau di ruangan komen, ramai ibu bapa turut mengeluh perkara yang sama

Dalam tertekan melihat soalan tadi, Ada juga komen yang menggelitik hati untuk saya kongsikan

Rakyat Malaysia tak pernah tak kelakar kalau dah stress. Perkongsian tersebut daripada stress bertukar menjadi kelakar. Tetapi komen itu hanyalah gurauan semata-mata.


“Baru Nak Feeling Sedih Mohon Maaf.” Gelagat Suami Datin Ngasri Tarik Perhatian Warganet.

Tentu ramai yang mengenali figura comel ini, Datin Nasriah Ngasri atau dikenali sebagai Anne. Sejak mendirikan rumah tangga dengan Dato Mohd Sumali Reduan, beliau tidak lagi aktif dalam dunia seni hiburan.

Terbaru menerusi perkongsian di Instagram miliknya, Datin Anne berkongsi momen meraikan Aidilftri bersama keluarga.

MOMEN DI PAGI RAYA

GELAGAT SUAMI ANNE BUAT PEMINAT TERHIBUR.

Antaranya video ketika beliau bersalam dengan suami. Gelagat lucu suaminya bergurau semasa Anne memohon maaf membuatkan peminatnya terhibur.

Moment2 sedih memohon maaf pada Suami … @mohdsumali_molly 😊 tgklah ya ….


Doa Ibu Tiada Hijabnya. Salah Doa Boleh Sebab Anak Tak Dengar Kata. Ini Nasihat Ustazah Siti Nor Bahyah Mahamood

Syurga itu di bawah telapak kaki ibu. Pastinya setiap ibu bapa inginkan anak yang mendengar kata. Namun tahukah ibu bapa bahawa jika salah doa ia akan memberi kesan kepada tingkahlaku anak.

Namun sebagai ibu kita perlu ingat, anak-anak adalah amanah Tuhan kepada kita untuk dijaga dan diasuh dengan baik. Bagaimana sukar sekalipun atau besar cabarannya namun kita harus pikul tanggungjawab ini dengan baik. Perlu prihatin dan sedari setiap sudut agar kita tidak menyesal di kemudian hari.

Justeru, Dato’Ustazah Siti Nor Bahyah Mahamood ada menyentuh mengenai kesilapan setengah ibu-ibu dalam berdoa.

“Sebenarnya Ustazah tak nak sentuh mengenai kesilapan ibu-ibu kerana jasa ibu-ibu ini besar pengorbanannya. Namun semoga  kesilapan ini kita diberi peluang oleh Allah SWT untuk terus perbaiki diri dalam mendidik anak-anak”.

Kurang berdoa

Ustazah Siti Noor Bahyah memberitahu bahawa, “adakah kita sebagai ibu ini berdoa sepenuh hati dan kasih sayang. Ini kerana kasih sayang seorang ibu tiada sempadan dan tiada noktah.

“Dalam hal ini, adakah kita berdoa kepada Allah dengan sepenuh jiwa kita dan membayangkan muka anak kala berdoa”,jelasnya ketika ditemui baru-baru di sebuah majlis ilmu di Shah Alam,Selangor.

Beliau turut berkongsi pengalaman cara terbaik mendoakan untuk anak-anaknya, “Ya Allah jadikan anak ku Wan Muhammd Saifullah, seorang anak yang mudah mendengar, anak yang baik, anak daripada kecil tidak meninggalkan solat”.

“Apabila menyebut nama anak secara khusus kita boleh bayangkan muka anak dan fokus untuk anak itu sahaja.

“Begitu juga dengan anak seterusnya. Seperti mana kita sedia ketahui bahawasanya doa ibu ini ajaib. Perkataan ibu adalah merupakan doa. Doa ibu tiada hijabnya di sisi Allah.”

Moga cara doa yang khusus ini kepada anak, menjadi panduan buat kita semua untuk memperolehi anak yang mendengar kata, soleh soleheh dan anak-anak cemerlang dunia akhirat.


Stres Itu Biasa? Jangan Buat Main Boleh Ganggu Hidup. Ini Nasihat Dr Nak Hadapi Hal Ni.

Nak Keluarga Bahagia, Bila stres dengan masalah, stop sebentar dan fikirkan. Doktor Ini Kongsi Solusi Yang Menenangkan Hati Dan Emosi!

Tidak dinafikan akibatnya, apabila tekanan  makin menebal dalam diri, ia akan menggangu perjalanan hidup anda sekali gus gagal membentuk keluarga yang penyanyang, sekali gus wujud jurang  antara hubungan anak, suami, mertua dan orang sekeliling.

Begitulah cabaran apabila berumahtangga. Justeru, setiap apa masalah  ada cara solusinya. Anda harus tahu cara untuk mengawal stress ini. Perkongsian Dr Rozanizam Zakaria daripada Universiti Islam Antarabangsa Malaysia (UIAM) ini boleh dijadikan panduan. Moga kita muhasabah diri!

Stress biasanya berkait dengan ‘problem’. Settle problem, settlelah stress? betul ke? Kalau tak settle-settle juga? Kalau settle stress juga? kalau tak tahu nak settle?

Ada dua jenis problems yang biasa dihadapi oleh manusia.

Kita jadi risau sebab “kalau tak siap macam mana?..””kalau dia reject macam mana?..””kalau mati macam mana?..””kalau stress juga lepas baca ni macam mana?…”

Actual problem – kena settle dengan “Problem solving” – breakdown problem, cari penyelesaian, sediakan back-up plan, timbang pros dan cons, ambil tindakan… Tak dapat settle sendiri, dapatkan bantuan orang terdekat, kalau tak juga, kena dapatkan bantuan profesional.

Tapi eventual problem TAK AKAN selesai dengan problem solving. Sebabnya problem tak wujud lagi. Macam mana nak problem-solve!

Eventual problem kena selesai dengan ajar diri untuk terima uncertainties dalam hidup. Kena belajar usaha dan tawakal. kena belajar tidak semua perkara dalam hidup perlu dianalisa. Kena belajar “acknowledge” kerisauan itu ada tetapi jangan biarkan kerisauan itu mengatur kehidupan. Kena belajar “let go” your worries.

“…Berjaga-jagalah terhadap perkara yang boleh mendatangkan kebaikan kepada engkau, pintalah pertolongan daripada Allah. Sekiranya engkau ditimpa sesuatu musibah, maka jangan engkau berkata:”KALAULAH aku lakukan begini maka sudah pasti lain yang berlaku. Tetapi katakanlah:”Itu merupakan takdir Allah dan Dia melakukan apa yang dikehendaki-Nya, sesungguhnya ‘KALAU’ akan membukakan pintu amalan syaitan.”

Rujukan: Sahih Muslim, hadith no 2664

Jadi bila stress dengan problem, stop sebentar dan fikirkan. Is this an actual problem or eventual problem?

Kredit: Dr Rozanizam Zakaria


Amal Jus Ubi Bit Setiap Hari, Rahsia Muka Flawless, Kena Cuba Ya!

Ubi bit memang sedikit asing buat masyarakat kita tetapi tidak bagi masyarakat di Eropah. Mungkin kita tidak biasa dan kurang didedahkan akan khasiatnya. Ubi bit sebenarnya banyak khasiatnya pada tubuh.

Kalau anak tahu, antara kandungan dan nutrisi yang ada dalam ubi bit ni cukup banyak. Buah ini bukan hanya tinggi serat, malah kaya vitamin C, magnesium, zat besi dan banyak lagi.

Paling menarik yang kita semua tak tahu, ubi bit tersangatlah baik untuk kesihatan kulit. Selain mampu mengatasi masalah kulit kusam, ubi bit mampu meredekan masalah jerawat pada muka. Hebat kan?

Selain membuat masker daripada ubi bit ini, antara cara lain yang boleh dilakukan untuk kecantikan dalaman adalah dengan mengamalkan jus ini setiap hari.

Inilah yang diamalkan oleh Fyza Shah setiap hari. Jom ikut cara yang dikongsikan olehnya. Selamat mencuba!

Jangan tak tau yang ubi bit ni khasiat dia memang power kuasa lima untuk kulit dan kesihatan korang. Ubi bit antara superfood kalau kat negara mat salleh mata biru ungu tu. Biasa diorang memang guna untuk buat jus, makan macam salad, boleh gak nak buat ramuan untuk home remedy.

Contohnyer macam sapu kat jerawat dengan parut, memang cepat je hilang. Nak buat masker pun boleh. Nak sapu kat bibir bagi baby pink, nak merah- merah kan pipi pun boleh. Just sapu je jus ni kat tempat korang suka tu.

Jom breakfast dengan segelas besar jus glowing kulit, marbeles sangat. Sedap, resepi isitimewa dari ubi bit merah.

Bahan-bahan:
1/2 biji ubi bit merah
2 biji buah epal
2 biji oren
1 batang carrot
1 batang seleri
1 batang timun

Caranya:
1. Potong kecil buah.

2. Kisar semua bahan hingga sebati.

3. Sedia untuk diminum.

Ok, memang serius jus ni sedap. Kaya sangat dengan serat dan vitamin E dan C. Kulit glowing datang dari kulit yang lembap dan dalaman yang bersih je tau.

So tak heran bin pelik sebab jus ni memang akan cuci darah jadi bersih dari segala toksin mala’un tu.

Siapa yang amal, kulit dia jadi bersih, bebas dari jerawat dan lembap. Malah kulit lembut halus macam kulit baby. Masalah sembelit tak membuang pun dia setel sekali.

So korang cari je ubi bit ni kat mall macam AEON tu confirm ada.


“Cukup Lengkap, Suara Memang Sesuai. Satu Kebanggaan Buat Keluarga.” Danish Hakim Dipuji Imam Masjid Pandai Mengaji & Bertaranum!

Mohamed Danish Hakim merupakan anak kepada Norman Hakim dan bekas isterinya Abby Abadi.

Selain memiliki wajah dan tubuh yang menarik, personalitinya juga boleh dijadikan contoh kepada anak muda yang lain.

Menerusi perkongsian video miliknya baru-baru ini, penampilan Danish Hakim mendapat perhatian orang ramai.

Ini berikutan Video yang dimuatnaik di Instagramnya ketika menyertai program Geng Ngaji Musim ke-3 secara dalam talian meraih perhatian ramai.

Menerusi program tersebut, suara Danish mengaji surah An-Nahl ayat 12 di dalam program tersebut cukup merdu Dan sedap didengari.

Bacaan Danish yang jelas dan betul semua tajwidnya ini serta suaranya yang merdu mendapat pujian daripada Sheikh Abdul Karim Al-Makki. Siap imam bertanya bila boleh menjadi makmum Danish.

Bahkan,mendengar alunan surah yang di baca itu membuatkan ustazah Farhatul Fairuzah dan ustaz Fakhrul Radhi turut memuji Danish pandai bertaranum dan memberi nilai markah mumtaz bagi bacaan surah tersebut.

Walaupun dipuji pandai mengaji namun Danish menunjukan bersikap merendah diri.

Dia juga sempat menitipkan pesanan supaya tidak tinggalkan quran dalam apa jua yang dilakukan.


Minuman Air Halba Ini, Petua Ibu Kempiskan Perut Dengan Mudah!

Bagi wanita yang sudah berkahwin dan tentu bukan mudah nak dapatkan perut yang leper, cantik dan menawan. Lebih lagi dengan faktor pemakanan yang terlampau dan amat gemar kepada makanan junk food serta makanan segera .

Lemak dengan banyak terkumpul di perut dan jika berterusan amalan ini, boleh terjadi penyakit obesiti. Sebelum meleperkan perut, perlu disarankan untuk kita membuang angin yang terkumpul dalam badan dahulu

Resepi ini sangat mudah, menggunakan bahan-bahan semulajadi dan rempah dari dapur sahaja. Sangat sesuai untuk :

?Kempiskan perut
?Buang angin dalam badan
?Yg bersalin czer sgt digalakkan sebab anda tak bertungku untuk kempiskan perut.

ATURAN MAKAN:
* Ambil 2 biji pagi dan 2 biji malam. Selepas makan. (Bergantung kepada ketahanan dan keperluan badan)
*Diamalkan setiap hari secara berterusan untuk kempiskan perut.

Hasilnya:
badan akan ringan dan angin akan keluar dan akan mengempiskan perut

(Sesuai utk wanita dan lelaki)

Bahan-bahan dan langkah-langkah seperti berikut:

Selamat mencuba!

Kredit : ida zamri


Patutlah Kena Makan Buah Delima. Banyaknya Khasiatnya.

Buah delima memang terkenal dengan khasiat yang sangat baik untuk tubuh kita. Banyak khasiat buah delima yang mungkin tidak kita ketahui. Adakah ia bagus untuk ibu mengandung dan kanak-kanak? Bagaimana dengan ibu hamil kali pertama, adakah sesuai minum jus delima?

1. Buah delima mengandungi antioksidan.

Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser, penyakit jantung dan Alzheimer.

2. Buah delima dapat melindungi jantung kita.

Kajian dari Proceedings of the National Academy of Sciences menyatakan bahawa jus delima dapat mencegah pengerasan arteri dan penyakit lain seperti serangan jantung dan strok. Buah delima juga dapat mencegah daripada tompokan plak yang menyebabkan plak tersumbat di arteri. Selain itu, buah delima juga dapat meluruhkan tompokan plak yang terlekat di arteri.

Journal of Cardiology menyatakan pesakit koroneri (PJK) yang minum jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.

3. Buah delima dapat menurunkan kadar kolesterol dalam darah.

Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

4. Buah delima dapat mencegah dan mengubati kanser.

Untuk pengetahuan, buah delima memiliki khasiat mencegah dan mengubati berbagai jenis kanser. Bagaimana ia berfungsi?

Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara. Ekstrak biji delima yang kaya polifenol dapat memulihkan sel-sel leukemia kembali menjadi normal.

5. Buah delima membantutkan perkembangan kanser paru-paru dan kanser prostat.

Dalam sebuah penelitian terhadap 50 lelaki yang telah menjalani pengubatan kanser prostat yang minum 205g jus delima setiap hari dapat melambatkan penggandaan PSA (ukuran perkembangan kanser prostat) dan dapat mengurangkan rawatan seperti kimoterapi atau terapi hormon.

6. Buah delima mungkin mencegah dan memperlambat penyakit Alzheimer.

Dalam sebuah kajian, tikus yang dibiakkan untuk mengembangkan penyakit Alzheimer diberi jus delima. Mereka mengumpulkan plak amiloid yang lebih sedikit dan melakukan tugas-tugas mental yang lebih baik.

7. Buah delima adalah salah satu sumber nutrisi.

Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.

Kredit: Nurhidayah Mohd Zubaidi


Kalau Badan Terlalu Lemah, Sediakan Teh O  Pandan Panas, Confirm Badan Makin Segar Lagi Cergas, Wajib Cuba!

Tubuh yang terlalu lemah ketika mengandung amat mengganggu pergerakan. Waktu mengandung adalah saat yang sukar untuk digambarkan. Ada wanita yang melalui pengalaman yang berbeza-beza.

Ada yang sihat tanpa sebarang gangguan dan alahan tetapi ada juga yang mengalami bermacam alahan dan keletihan melampau.

Malah melalui tempoh sarat dari usia kandungan tujuh bulan hingga 9 bulan adalah saat yang getir. Ibu terpaksa membawa kandungan yang agak berat dengan perut yang sudah mula cekang dan menegang.

Selain rehat yang mencukupi, amalan pemakanan yang tepat dan sihat adalah cara bijak ibu menjaga kandungan. Maklumlah ketika mengandung ibu dilarang mengambil ubat-ubatan tertentu dan pemakanan dan rehatlah sebagai langkah bijak.

Pun begitu mengamalkan petua tradisional tidak salah, asalkan tidak memudaratkan kepada ibu mengandung. Ini cara yang dilakukan oleh wanita bernama Lyndah Abraham di facebooknya. Perkongsiannya buat ibu-ibu mengandung yang selalu mengalami keletihan dan lemau-lemau badan boleh kita cuba.

Teh Penyegar Badan

Air Tea O penyegar badan. Paling sesuai untuk keluarga. Ibu-ibu mengandung yang selalu lemau pun boleh cuba.

Bahan-bahan:
Halia
Daun Pandan
Gula kabung/gula batu
Uncang tea

Caranya:

1. Rebus air bersama halia dan daun pandan.

2. Setelah mendidih tutup api.

3. Masukkn air panas tadi ke dalam cawan. Letakkan gula dan uncang teh (seperti bancuh teh biasa).

4. Siap untuk di hidang.


Anak Meragam Tengah Malam, Amal Bacaan Ni Untuk Redakannya!

Berdepan dengan ragam anak-anak yang asyik meragam, menjerit-jerit dan menangis waktu malam memang boleh membuatkan kita tertekan menghadapinya.

Jadi apa usaha yang boleh kita lakukan agar ianya tidak berlarutan?

Selain perlu tenangkan anak, ada baiknya usahakan dan amalkan cara dengan membacakan doa ini yang dikongsikan oleh cikgu Fadhli Salleh ini.

Jom semak perkongsian ini.

Arshad Arumi, anak sulung aku waktu kecil dulu kuat betul meragam. Jenis menangis tak tahu sebab. Macam meracau pun ya juga.

Mertua aku panggil seorang ustaz yang pandai ubatkan hal-hal gini. Ustaz tu baca ayat, kemudian dia hembus ket telinga, ubun Arshad.

Baru Arshad boleh tidur elok dan tidak lagi meragam. Ustaz tu pesan kat aku,

“Cikgu amalkan ayat ni. Bacakan pada telinga dan hembus pada ubun anak.

Amalkan selalu, InsyaAllah.”

Sejak itu, setiap anak-anak yang meragam, meraung menjerit tengah malam atau senja, aku bacakan ayat ini. Alhamdulillah, cepat reda teriak tu.

Suatu ketika, seorang cikgu perempuan di sekolah lama meracau seolah dirasuk. Pun ustaz yang handal bab-bab rasukan ini bacakan ayat ini (disamping ayat-ayat lain) sebagai ikhtiar untuk menyembuhkan.

Alhamdulillah, terus sedar cikgu tu.

Bagus ayat ini diamalkan terutama untuk anak-anak kecil. Hafal dan amalkan lah.

Dalam dunia ni, bukan hanya kita yang tinggal. Benda-benda ghaib, jin dan makhlus halus pun ada juga. Jadi, pakat hafal lah ya


Nasihat Tak Nak Dengar! Isteri Kasi Kek Berbentuk Kubur Pada Ulang Tahun Suami Yang Suka Memandu Laju

Setiap pasangan pasti akan meraikan hari bersejarah pasangan untuk dijadikan sebagai momen terindah dalam diari kehidupan. Ada yang meraikannya dengan pelbagai cara, malah ada yang sanggup keluar ribuan ringgit bagi memastikan majlis tersebut disusun indah.

Sambutan hari ulang tahun insan tersayang biasanya disambut dengan pelbagai cara penuh bermakna. Tetapi lain orang lain caranya. Ada yang suka disambut sederhana dan ada juga mahu disambut meriah.

Terbaharu, seorang wanita telah meraih perhatian warga TikTok apabila memuatnaik video sambutan hari lahir suaminya.

Apa yang menjadi perhatian ramai apabila dia menempah sebiji kek berbentuk binaan kubur dihiasi sebuah kereta bersama replika buku Yasin bagi menyambut ulang tahun kelahiran suaminya Muhammad Faris Mohd Kahni yang ke-27.

Wanita tersebut yang dikenali sebagai Cikna atau Nur Nadhirah Syuhadat Rahmat, 24, menceritakan semula kisah di sebalik video yang mencuri tumpuan warga TikTok.

Rupanya-rupanya hadiah kek seperti itu ada kaitan dengan minat suaminya yang gemar menyertai aktiviti lumba kereta.

“Hari lahir suami jatuh pada hujung tahun (26 Disember). Jadi untuk tahun ni saya bagi kek tu sebab dia banyak sangat modified kereta nak bagi laju dan suka race (lumba kereta).

“Nasihat saya dia tak dengar, alang-alang nak bagi kek hari jadi, saya pun tempah kek macam tu supaya dia beringat. Bahaya pandu kereta laju-laju sebab mati tak kira muda atau tua,” ujarnya.

Menurut Cikna yang memiliki empat cahaya mata ini, kek tersebut ditempah khas dengan memberikan gambar-gambar contoh kepada pembuat kek, Farah Wahida.

Namun, dia sendiri tidak menyangka bakal menerima kek dengan sebuah kubur sangat besar berbanding objek lain yang ada sebagai hiasan.

“Saya bagi gambar contoh biasa saja tapi tak tahu pula bila siap kubur tu besar. Terkejut juga masa dia hantar kek tu. Tapi cantik dan sangat kemas hasil tangan dia.

“Masa minta Farah buatkan kek tu dia ikutkan saja sebab semua kek dia mampu buat. Saya suka sangat berurusan dengan dia. Lagipun kek dia semua sedap,” ujarnya.

Kata Cikna, kek yang dianggap menyeramkan ini diberikan kepada Faris sebagai kejutan pada hari lahirnya.

Tujuannya, dia memilih kek berbentuk kubur ini sebagai peringatan kepada suaminya yang mempunyai hobi merbahaya ini supaya ingat tentang nasib isteri dan anak-anak.

Nampak macam kasar dan kelakar tapi cukup kami saja yang tahu tujuannya.

Imbasnya yang menetap di Marang, Terengganu itu lagi, dia berasa lega apabila suaminya tidak menganggap hadiah tersebut sebagai sindiran malah sebaliknya.

“Saya minta suami tutup mata masa nak keluarkan kek tu. Lepas buka mata dan nampak kek tu dia terkejut lepas tu ketawa.

“Dia okey saja terima dengan hati terbuka tengok kek tu sebab tahu apa yang isteri dia nak ingatkan. Saya pun bukan nak minta bukan-bukan terjadi dekat dia, cuma bagi peringatan saja.

“Dia cakap ‘Eh lawanya kek kubur ni sayang. Wow sekali ada kereta’. Saya pun gelak tengok reaksi dia. Tapi dalam seronok tu kami seram juga tengok kek tu sebab terus ingat kematian. Masa nak potong tu suami siap baca surah al-Fatihah,” ujarnya.

Tambah wanita yang sudah berumah tangga lebih 10 tahun itu, kek berperisa pandan itu habis dimakan ahli keluarga kedua-dua belah pihak yang turut meraikan hari ulang tahun suaminya.

Sumber : Tiktok Cikna / MStar

Mesti Baca :


Bajet Ciput Tapi Impak Wow! Apa Rahsia Wanita Ini Hias Rumah?

Rumah yang cantik jika dapat dimiliki pasti menjadi suatu kepuasan bagi setiap antara kita. Namun keinginan ini sering juga terhalang untuk direalisasikan bila berdepan dengan bajet kewangan yang terhad. Selain itu, ditambah pula dengan kebimbangan rasa tidak kreatif dalam menghias kediaman.

Alangkah sayangnya, jika semua ini yang menyebabkan anda sekeluarga tidak dapat menghuni kediaman yang cantik dan selesa. Untuk itu, apa kata anda cedok idea dekorasi yang diilhamkan oleh Fatin Amierah Zabri untuk kediaman abang kesayangannya yang baru berpindah di berek polis. Modal yang digunakan pun tidak terlalu mahal namun impaknya cukup luas biasa! Ikuti  perkongsiannya.

“Ni rumah abang Fatin, berek polis di pekan, Pahang. Masa mula-mula dapat tau dia dapat pindah masuk ke berek. Fatin mintak gambar seluruh rumah tu. Tak puas hati lagi terus video call sebab nak plan barang apa nak kena beli . Nak datang jenguk takleh . Sebab perjalanan dari Taiping ke sana amik masa 6 jam. Jauh wehhh.Jadi dengan daya imaginasi yang jitu Fatin terpaksa bayangkan susun atur rumah tu.  Abang cakap dia nak ‘deco cantik tapi bajet’. Okay , kita cuba penuhi permintaan dia.”

Cat Kelabu : Sancora RM38
Langsir : Fatin jahit + Kaison
Carpet : Prima , dua carpet RM180
Sofa : Lazada RM450

IKEA :
Rak tv RM55, Coffee table RM29 , Cermin RM60 , meja makan RM299 , rak hiasan tak sampai RM100 , lampu RM39.

KAISON :
Wallpaper dua roll RM40 , gambar hiasan total +-RM35 .

Yang lain MR DIY dengan kedai ECO .

Bawak semua barang-barang ni dalam kereta. Dan projek deco dari pukul 2 petang sampai tengah malam . Alhamdulillah siap ! Simple simple untuk orang bujang atau baru kawin.

sumber :Fatin Amierah Zabri


“Dah Pandai Cakap. Comelnya Jawab Tadaa, Siap Tangan Lagi.” Fazura Tanya ‘Nenek Mana’, Reaksi Fatima Buat Ramai Terhibur!

Setiap kali videonya si muat naik, ramai yang geram dengan gelagat comelnya. Nur Fatima Aisya, anak kesayangan Fazura dan Fattah Amin kini sudahpun 8 bulan.

Walaupun masih kecil,  namun dia sudah meraih populariti sama seperti mommy dan daddynya. Seperti mana kanak-kanak lain seusianya,  biasanya usia begini sudah diperkenalkan dengan makanan.

Jika sebelum ini video Fatima ketika sedang seronok menjamu selera ditunjukkan, kali ini gelagat lain pula yang dibuat Fatima.

Meninjau akaun Instagram Fattzuralovelife, satu video dimuatnaik akan gelagat comel Fatima.

Kelihatan  Fatima sedang duduk di atas kerusi bayinya sambil tangan diletakkan di mulut, seolah-olah nampak seperti Fatima sedang termenung. Seketika kemudian, terdengar suara mommynya bertanyakan kepada  Fatima ‘nenek di mana’ .

Mendengar akan soalan itu, Fatima secara spontan berpaling dan menyebut ‘tadaa’ sambil sebelah tangannya di tunjukkan ke hadapan.

Cukup comel dan mencuit hati gaya Fatima yang sudah pandai memberi respon.

Gelagat Fatima nyata meraih perhatian peminat. Rata-rata rerhibur dengan aksi anak kesayangan Fazura dan Fattah ini.

” Clever girl lah Fatima, so cute. Pandai jawab mommy tanya dah, makin besar makin comel Fatima. Lepas ni dah bercakap riuhlah haha.. “

” Sempat termenung Fatima, cute je jawab dia tu. Ulangbyk kali tgk, mummynye excited sebut takde tu hehe.. “

” Comelnya Fatima jawab, Takda dia tu geram je tengok. Kemaen santai tangan kat kerusi tu, siap pakej termenung lagi haha, Fatima Fatima.. “

” Ala comel dah pandai cakap, sumpah comel dengar suara Fatima jawab tadaa tu. Siap tangan lagi tu, cuteness overload baby Fatima.. “

” Ololo cute Fatima jawab soalan mommy, dah nak pandai cakap dah Fatima. Comel je Fatima sebut tadaa dengan gaya tangan tu.. “


Rawatan Mask Rambut. Kena Rajin Buat Elak Masalah Rambut Rosak & Bercabang!

Penjagaan harian untuk rambut selain perlu dicuci agar kulit kepala terasa segar dan rambut berbau harum.

Ada satu lagi rutin penjagaan rambut  perlu dilakukan untuk pastikan lebih sihat dan tidak ada lagi rambut bercabang malah lebih terurus.

Caranya dengan amalkan penggunaan mask rambut yang boleh dihasilkan sendiri seperti mana yang diamalkan oleh Norafiza ini.

Ini cara ringkas untuk masalah rambut kering dan bercabang. Lembut, senang di urus dan suami suka.

Pertama,
Kau orang cuci rambut dahulu bersama lemon sebiji. Ini untuk membuang minyak serta kotoran di kulit kepala.

Kedua,
Tonyoh kulit kepada menggunakan halia kisar. Ini untuk rambut gugur atau hendak melebatkan. Kulit kepala juga akan sihat dan segar.

Ketiga,
Lakukan rawatan mask rambut ini untuk lembutkan rambut dan senang di urus.

Langkah kedua dan ketiga selangkan sehari. Kau orang boleh lakukan sebulan 2 kali. Hendak cantik perlu rajin serajin rajinnya.

Mesti cantik, mesti rajin.

Cik oya, Weekend untuk manjakan diri.

Bahan & cara untuk buat mask rambut

1.Segenggam kacang soya direndam dan kemudian blender kering hingga halus.

2. Campurkan dengan 11/2 sudu minyak zaitun

3. Masukkan 4 sudu yogurt asli.

4. Masukkan costor oil.

5. Siap digunakan selepas mencuci rambut dengan lemon. Gaul rata mask ini dan biarkan selama 15 minit sebelum dibilas bersih.


Rupanya Nak Masak Lemak Putih Jadi Lebih Sedap Guna Cara Ni Lebih Enak!

Hidangan legend yang menjadi kegemaran ramai antaranya masak lemak putih. Ia biasanya menggunakan sayur.

Pelengkap hidangan ni adalah ikan goreng dan sambal belacan, memang enak. Jika pulang ke kampung memang menjadi hidangan wajib seisi keluarga

Nak tahu petua nak masak sayur lemak putih menjadi lebih sedap, ikut petua yang dikongsi ini.

Petua masak lemak putih yang sedap

Petua supaya masak sayur lemak sedap kena tumbuk;
Bawang merah
Bawang putih
Ikan rebus
Kelapa parut
Lada hitam

Lima bahan ini wajib ditumbuk guna lesung batu bukan pakai blender. Aroma masak lemak yang ada bahan ini memang lain, bau pun dah sedap.

Dah siap tumbuk, panaskan santan kemudian masukkan bahan yang ditumbuk tadi.

Kemudian boleh masukkan sayur ikut cita rasa, boleh guna bayam, kubis, labu, tauge dan sebagainya.

Biar hingga sayur masak. Perasakan dengan garam, masukkan serbuk perasa jika suka. Sedia dinikmati.


“Bakal Ibu Baru Maryam, Jangan Bahasakan Diri ‘Mummy’ Atau ‘Mama’.” Ini Pesanan Mawar Buat Bakal Isteri Fizo!

Umum mengetahui Mawar Karim dan Fizo Omar yang dahulunya merupakan pasangan suami isteri namun mengambil keputusan berpisah kerana sudah tidak sehaluan.

Pun begitu, hubungan antara mereka tetap baik atas dasar anak dan sering bergilir-gilir menjaga anak tunggal mereka ini.

Baru-baru ini kecoh apabila Mawar karim memberi ‘pesanan’ buat bakal isteri kepada Fizo Omar supaya tidak menggunakan gelaran Mummy atau mama.

Mawar Karim mendoakan bekas suaminya itu supaya bertemu jodoh secepat mungkin.

Menerusi perkongsiannya di Instagram Story, Mawar menjawab pertanyaan pengikutnya yang mengajukan soalan berkaitan Fizo.

“Bagi Kak Mawar, tak marah kalau bapa Maryam nak kahwin. Lagi gembira dan cepat-cepat kahwin, lagi bagus. Kita sokong semoga bapa Maryam bertemu jodoh yang sesuai dan sangat sempurna.

“Kak Mawar tak sempurna, serba kekurangan. Kak Mawar sentiasa mendoakan yang terbaik untuk semua,” katanya.

Namun, Mawar mengingatkan kepada bakal isteri Fizo supaya tidak menggunakan panggilan ‘mummy’ atau ‘mama’.

“Kepada siapa pun bakal ibu baru Maryam, yang pasti, jangan panggil ‘mummy’ atau ‘mama’ sebab panggilan itu khas buat Kak Mawar. Bukan apa, biarlah panggilan itu buat anakanda Maryam seorang sebab dia begitu istimewa,” katanya.

Dalam pada itu, Mawar menafikan yang dia iri hati dengan membuat pesanan sedemikian. Sebaliknya panggilan Mommy dan mama itu sememangnya khas buatnya, banyak lagi panggilan lain yang boleh digunakan seperti ibu , bonda dan sebagainya.

Mawar dan Fizo sebelum ini berkahwin pada November 2013 dan dikurniakan cahaya mata, Wan Maryam yang kini berusia empat tahun. Pasangan itu bercerai pada Julai 2019.


“Muka Tu. Geram Tau Ecah.” Che Ta Kongsi Kenapa Suka Pakai Kasut Tumit, Reaksi Aaisyah Buat Ramai Terhibur!

Memiliki raut wajah yang cukup manis dan berdarah kacukan, tidak hairanlah andai ramai yang geram melihatnya. Ditambah dengan gelagatnya yang comel membuatkan ramai terhibur.

Berusia 7 tahun, puteri kesayangan pasangan Rozita Che Wan dan Zain Saidin ini dibesarkan bak seorang puteri dengan limpahan kasih sayang. Apa sahaja perkembangan Aaisyah Dhia Rana, dikongsikan menerusi laman instagram yang dibuat khas untuknya.

Terbaru, Rozita atau mesra dengan panggilan Che Ta memuat naik satu video kaletah anaknya itu. Video tersebut menunjukkan Aaisyah bertanya kepada ibunya kenapa suka memakai high heels.

“Why you like wearing high heels?”

Che Ta menjawab soalan berkenaan dengan berkata beliau kelihatan lebih tinggi dengan memakainya.

Namun Aaisyah memberitahu bahawa ibunya itu memang sudah tinggi.

“Nampak more seksi.”

Itu Jawapan Che Ta yang membuatkan Aaisyah terkesima seketika sebelum ketawa.

Che Ta dan Zain bernikah pada Disember 2013 selepas berkenalan ketika membintangi drama Kiah Pekasam.pada 2009.  selain Aaisyah, Che Ta turut memiliki dua anak lelaki daripada perkahwinan terdahulunya.

Ekspresi wajah Aaisyah yang comel sehingga mengundang kelucuan orang ramai yang menonton video berkenaan.


Dari Saiz Xl Ke Saiz S, Wanita Ini Kongsikan Bekal Menu Diet Untuk Suami Selama 3 Bulan. Sungguh Berinspirasi!

Demi membantu suami menurunkan berat badan, si isteri telah menyediakan pelbagai menu diet. Hasilnya, nampak perubahan daripada saiz XL kepada S  dari Oktober hingga Februari.

Nak tahu caranya, kena baca tip yang dikongsikan oleh Puan Darina ini.

Sebahagian menu yang saya masak untuk bekal suami setiap hari.. start diet awal Oktober 2018 hingga sekarang lebih kurang 3 bulan ++
Suami saya on diet. tak makan nasi, tak minum manis..
Dari size XL ke size M.
Dari seluar size 36 ke size 28.,” ujar Puan Darina yang turut memberitahu terkini suaminya memakai saiz S.

Terima kasih kepada yang kutuk dia, panggil dia tong sampah. Saya isteri, apa orang kata kat suami saya mesti la saya pun terasa.
Saya  tak suruh dia kuruskan badan. Dia sendiri yang nak buat.

So saya masak makanan sihat, rendah kalori.
Kukus, panggang, rebus dan goreng (guna airfryer sahaja)
Garam, guna garam bukit.
Tiada bahan perisa.
Seasoning macam-macam ada, blackpepper, whitepepper, paprika, chili flakes.. campak je apa ada..

Paling mudah dan murah, tempe goreng. Sekarang tempe dah jadi menu wajib sebab dah boring makan telur ?.

Siapa lagi nak diet? Bole la buat semangat.

Berikut adalah sebahagian menu diet yang dibekalkan Puan Darina buat suaminya.


Al Kauthar Eduqids Memeterai Perjanjian Dengan Kolej Cybernetics, Tingkat Kualiti Pendidikan Awal Kanak-Kanak

Kanak-kanak tunjang harapan dan aspirasi negara untuk hari mendatang. Justeru pendekatan holistik perlu diambil ke arah kecemerlangan pendidikan awal kanak-kanak.

Cakna dengan hal ini, Al Kauthar Eduqids menandatangani perjanjian bersama Cybernetics International College of Technology bagi meningkatkan kualiti pendidikan awal kanak-kanak.

Objektif kerjasama ini adalah untuk saling meningkatkan kepakaran dan faedah bersama bagi menyumbang kepada negara untuk membentuk graduan yang kompeten melalui pendedahan kepada industri menerusi kemudahan-kemudahan yang ada.

Menurut Pengasas Al Kauthar Eduqids Dato Bakhtiar Aliff, kerjasama ini dilaksanakan dengan persetujuan kedua-dua pihak dan punya peranan masing-masing dalam memastikan objektifnya tercapai.

“Antara peranan utama Al Kauthar Eduqids ialah memberi peluang kepada Cybernetics menempatkan pelajar-pelajar atau lepasan pelajar sebagai pelatih industri dari Cybernetics International College of Technology atau memberi khidmat sokongan di Al Kauthar Eduqids (tertakluk kepada syarat kelayakan) bagi suatu tempoh yang dipersetujui kedua-dua pihak.

Tidak hanya itu, Cybernetics juga berpeluang memanfaatkan khidmat nasihat Al Kauthar Eduqids dan menganjurkan ceramah teknikal kepada pelajar Kolej Cybernetics mengikut bidang perniagaan Al Kauthar Eduqids,” ulas beliau.

Tambah beliau lagi, selain daripada peranan Al Kauthar pihak Cybernetics juga akan memainkan peranan dalam menjayakan kerjasama ini. Antaranya ialah Cybernetics akan mengutamakan Al Kauthar Eduqids berbanding syarikat lain dalam memberikan peluang pekerjaan kepada pelajar dan bekas pelajar dalam bidang pekerjaan yang ditawarkan oleh Al Kauthar Eduqids.

Seterusnya, dari segi promosi syarikat Al Kauthar Eduqids berpeluang untuk membuat penerangan atau seminar kerjaya bersama, mengiklankan kekosongan jawatan di Cybernetics dan mengadakan sesi temuduga dengan pelajar-pelajar Cybernetics bagi tujuan pemilihan dan pengambilan pekerja yang sesuai.

Apa yang menarik lagi, bagi memberi peluang kepada pelajar Cybernetics merasai pengalaman sebenar Al Kauthar Eduqids akan memberikan kemudahan kepada aktiviti-aktiviti pelajar Kolej Cybernetics seperti lawatan ke persekitaran industri.

Al Kauthar Eduqids berpegang teguh pada misinya sebagai tempat pembelajaran awal kanak-kanak yang menyeronokkan dan selamat berasaskan pada nilai dan ajaran Islam. Ia direka untuk membentuk dan mengukuhkan generasi baru yang mempunyai asas Islam yang baik, iman yang teguh dan nilai-nilai akhlak yang tinggi.

Dengan memiliki lebih daripada 500 orang pendidik dan 6000 orang pelajar di seluruh negara, maka tidak hairanlah AKE mendapat pengiktirafan daripada pelbagai jenama termasuklah Jenama Pilihan Pa&Ma, SME Entrepreneur Business Awards, Malaysian Prestigious Industry Awards, Superbrands Malaysia’s Choice, The Brand Laureate dan Baby Talk Readers’ Choice Awards.

Terdahulu, Al Kauthar Eduqids turut menjalinkan kerjasama dalam bidang penyelidikan berkaitan pendidikan awal kanak-kanak dengan beberapa institusi pendidikan bertauliah negara iaitu Open University Malaysia, Universiti Selangor (UNISEL), Universiti Pendidikan Sultan Idris (UPSI), Kolej Vokesional ERT Setapak.

MENGENAI AL KAUTHAR EDUQIDS

Merupakan tadika swasta yang memulakan operasi pada September 2013. Kini, Al Kauthar Eduqids mempunyai sebanyak 170 cawangan di seluruh Lembah Klang dan Selangor, Pulau Pinang, Kedah, Pahang, Johor, Terengganu, Sabah dan mensasarkan sekurang-kurangnya 300 cawangan dalam tempoh dua tahun akan datang. Diasaskan oleh sepasang suami isteri Dato’ Dr.(hC) Kapten Bakhtiar Aliff dan Datin Dr.(hC) Nor Fadilah Alias.

Kapten Bakhtiar Aliff memulakan karier awal dalam industri penerbangan sebagai Juruterbang di Malaysia Airline System Berhad (MAS) pada tahun 2007. Beliau mempunyai Sarjana Pentadbiran Perniagaan, Diploma Kejuruteraan Elektrik, Diploma Eksekutif Pengurusan Penerbangan dan telah dianugerahkan Honorary Doctor of Philosophy (Honoris Causa) dalam Pentadbiran Perniagaan dari The Malaysian Honorary Doctorate Organization.

Pada tahun 2021, beliau dianugerahkan “Community Leader Of The Year” dan tersenarai dalam The 100 Top Young CEO (100TYC) pada tahun 2020 dan The 100 Most Influential Young Entrepreneur (100MIYE) dan Excellence Islamic Educational Entrepreneur pada tahun 2019. Datin Fadilah memulakan karier dalam industri pendidikan pada 2008 sebagai guru tadika di Tadika Nur Saruta, SMT (ERT) Setapak selama 14 tahun.

Beliau memiliki Sijil Awal Kanak-Kanak dan Diploma Pendidikan mengkhusus dalam bidang Pra Sekolah dari Universiti Industri Selangor pada tahun 2011, Diploma Kemahiran Malaysia dalam Pendidikan Awal Kanak-Kanak dan kini di peringkat akhir mendapat gelaran ‘Pakar Industri Negara’.

Datin Fadilah telah dianugerahkan Honorary Doctor of Philosophy (Honoris Causa) dalam Pentadbiran Perniagaan dan menjadi ahli The Malaysian Honorary Doctorate Organization.

Datin Fadilah turut dilantik sebagai Panel Penasihat Luar (Akademik) di UNISEL untuk Diploma dan program Ijazah Pendidikan Awal Kanak-Kanak dan Pra Sekolah.

Beliau telah tamat kursus “Train the Trainer” bertauliah yang dikendalikan oleh Pusat Latihan Pengajar dan Kemahiran Lanjutan (CIAST) dan Vokasional Pegawai Latihan (VTO) dari Jabatan Pembangunan Kemahiran, Kementerian Sumber Manusia Malaysia.

Al Kauthar menawarkan tempat pembelajaran untuk kanak-kanak berusia 4 hingga 6 tahun dengan program Pre Tahfiz, Montessori. Bagi kanak-kanak berusia 1 hingga 3 tahun pula lebih memfokuskan kepada program Playschool dan KAFA.

Keunikan dan keistimewaan tadika Al Kauthar juga kerana ia menyediakan program khusus untuk kanak-kanak berkeperluan khas seperti Autisme, Speech Delay, Minor Sindrom Down, GDD dan ADHD.


Alert Cara Minum Air Semasa Bulan Puasa. Jangan Sampai Badan Alami Hidrasi. Follow Jadual Ini.

Kita biasanya disarankan agar minum sekurang-kurangnya 8 gelas air masak setiap hari. Namun bergantung kepada keadaan dan situasi juga.

Namun kini kita semua sedang menjalani ibadah berpuada di bulan Ramadan. Sudah tentu kita tidak dapat minum air pada waktu siang sehingga waktu berbuka puasa. Tentu risau kerana tidak dapat minum air yang secukupnya untuk keperluan badan. 60% ke 70% daripada badan kita adalah air. Tubuh badan kita amat memerlukan air untuk menyelaraskan suhu badan.

Akibat kekurangan air, badan akan mengalami hidrasi dan mengakibatkan badan kita lemah, letih, tidak bertenaga, pening, pitam, sakit tekak, demam, kulit akan menjadi kering, gatal-gatal, mengelupas dan yang lebih teruk lagi bila stroke haba terjadi.

Malah jika kurang minum air, ia akan meningkatkan risiko terkena penyakit seperti batu karang, sakit kepala, sakit sendi dan otot, lesu pada wajah dan kehausan. Air kencing juga akan berbau kuat dan berwarna kuning pekat yang menandakan seseorang itu mengalami hidrasi.

Berikut jadual yang boleh kita ikuti sepanjang bulan puasa atau untuk hari-hari lain ketika kita berpuasa ganti atau sunat.

Tips yang disyorkan :

Cadangan minum air ketika puasa:

Minum air :
1 gelas – Selepas bangun dari tidur untuk bersahur
1 gelas – Selepas sahur
1 gelas – Selepas azan maghrib
1 gelas – Selepas solat maghrib
1 gelas – Selepas makan
1 gelas – Selepas solat isyak
1 gelas – Selepas solat tarawih
1 gelas – Sebelum tidur

Semoga kita menjaga kesihatan dan memastikan tubuh sentiasa sihat dan segar walaupun menjalani ibadah puasa.


Perkongsian Sihat Wanita Ini Untuk Yang Tengah Diet Tapi Tetap Kenyang & Badan Pun Segar. Guna 4 Bahan Sahaja!

Aduh, berat badan naik lagi, tak boleh jadi ni. Asyik makan je, bila nak kurus kan? Kena cuba berdiet malam ni, tak payah ambil makanan berat.

Jom ibu-ibu yang nak mula berdiet, apa kata cuba buat  jus sihat ini bagi memastikan anda tetap fit dan bertenaga di siang hari.

Menurut Sharinaz lagi, selepas minum anda akan rasa kenyang berpanjangan, badan rasa fresh, rasa fit. Tunggu apa lagi, jom cuba!

Bahan Asas:
timun
epal hijau
lemon
madu.

TIMUN DAN KHASIATNYA
Antara kelebihan timun ia mengandungi kandungan tinggi kalium, magnesium dan silikon yang sangat berguna untuk kesihatan dan kecantikan kulit.
Sebab itu banyak terdapat rawatan spa yang berasaskan timun. Selain tu timun ni jugak boleh membuang toksin dalam badan dan berikan rasa sejuk dalam badan.

EPAL HIJAU DAN KHASIATNYA
Epal hijau dapat mengurangkan tahap kolestrol dalam badan, kurangkan risiko sakit jantung. Sesiapa yang mempunyai masalah sembelit, elok amalkan makan epal hijau ni tau.

LEMON DAN KHASIATNYA
Tidak dinafikan buah lemon lagi tinggi dengan Vitamin C, boleh kurangkan risiko kanser dan juga dapat membersihkan usus kita.

BAHAN-BAHAN:
1 biji epal hijau
1/2 biji timun
2 slice lemon, amik jus je
1-2 sudu besar madu
Air suam untuk kisar

CARA-CARA:

Semua atas ni dikisar. Nak tapis boleh. Lagi bagus tak di tapis kerana hampas itu menjadikan fiber lebih tinggi.

Minum macam tu je. Bila cantik dalam, baru lah terserlah kat luar. Nak cantik kena seimbang. Bukan jaga kulit ,tepek tu tepek ni, pemakanan pun kena jaga tau. Baru kebabom!


Patutlah Tidak Boleh Biarkan Pintu Dan Tingkap Terbuka Waktu Maghrib, Rupanya Ini Sebabnya Kena Tahu!

Hati ibu mana yang tidak sedih apabila melihat anak yang aktif dengan secara tiba-tiba menangis tanpa sebab. Tambah bimbang apabila ia berlaku waktu maghrib.

Paling mencemaskan apabila mata anak terbeliak atau meliar ke atas pada tempat yang sama.

Situasi ini dikatakan disebabkan rumah mungkin dimasuki jin. Menurut Ustaz Azhar Idrus, 10 minit sebelum maghrib pastikan pintu rumah dan tingkap telah ditutup untuk elak rumah dimasuki oleh Jin bernama Ummu Sibyan. Ummu Sibyan ini hanya akan masuk ke dalam rumah yang mana pintu dan tingkap terbuka luas.

Selanjutnya pakar parenting, Dr Taufiq Razif berkongsi juga pengalamannya mengenai anak perempuannya yang mengalami situasi yang sama.

“Maryam Soolihah pernah menangis dengan memandang siling rumah. Tangisan dia masa tu memang dasyat!”

Dengan mata bulat memandang ke atas memang buat saya rasa tak sedap hati. Saya tahu tangisan bayi ni kebanyakannya normal kecuali tangisan yang disertai :

– demam tinggi
– jadi taknak menyusu langsung
– muntah-muntah
– penafasan laju
– sawan
– perut kembung
– tak berak dan tak kencing
– cirit birit yang cair ataupun beserta darah

Kalau yang ni memang sebaiknya kena bawa bayi jumpa doktor tapi si Maryam ni normal je cuma tangisan dia tu melampau-lampau dan mata dia selalu pandang ke atas.

Saya jenis tak percaya bab syaitan, jin dan alam ghaib ni kecuali yang ada dalam Al Quran dan Hadis. Rupanya memang ada sejenis jin pengganggu anak kecil yang disebut dalam Hadis. Namanya Ummu Sibyan.

Hadis Ummu Sibyan tu Hadis daif tapi larangan untuk tak bagi anak-anak keluar waktu senja, tutup pintu waktu senja dan tak digalakkan buka pintu pada waktu senja ni memang ada dalam Hadis Sahih.

Nak tahu anak kita kena gangguan ‘luar’ waktu senja ni senang je. Kalau ada tanda ni mungkin dia tengah diganggu :

1. Menangis pada waktu senja
2. Ada pintu yang terlupa nak ditutup
3. Anak normal dan takde sakit apa-apa
4. Cuba gerakkan badan dan kepala anak kita masa dia menangis. Kalau dia tetap pandang pada satu tempat, ada kemungkinan kena gangguan la tu.

Kalau dah jadi camtu cepat-cepat cari pintu atau tingkap yang tak tertutup tu dan tutup segera dengan baca Bismillah. Amik air, baca Ayat Kursi 3x dan hembus pada air. Sapu air tu sambil usap pada wajah anak kita. Kalau tak reda jugak cuba azan dalam rumah ye.

p/s : Jangan pulak ingat semua tangisan bayi ni sebab gangguan. Kebanyakannya normal je insyaAllah. Biasa la budak-budak nak membesar tapi ilmu tentang tangisan bayi ni semua mak ayah wajib tahu. Tolong bagitahu mak ayah yang belum tahu sebab sangat ramai mak ayah yang tahu tentang info ni.

Sumber : Dr Taufiq Razif


Nak Isteri Hidang Makan Minum, Senduk Nasi, Lelaki Ini Kata, Kena Tak Berkira Beri Layanan Baik Pada Isteri, Barulah Dapat Layanan Bak Raja!

Apabila mendirikan rumahtangga, sudah pastinya segala perkongsian hidup dan kebahagian dinikmati bersama suami isteri. Susah senang, suka duka dan segalanya diharungi bersama.

Bagaimana pun dalam membina rumahtangga bahagia layanan baik kepada pasangan adalah kunci kebahagiaan. Dengan kata mudah, tidak berkira dengan pasangan.

Adat dalam rumah tangga ada suami suka dirinya dilayan bak ‘Raja’,. Misalnya ada segelintir suami suka makan dihidang dimeja sempurna, disenduk nasi, dituang air dan sebagainya. Namun tanpa sedari layanan pada isteri sebaliknya.

Bagi lelaki ini, Akhtar Syamir layanan yang baik sebegitu yang diimpikan oleh kebanyakan suami itu munasabah jika yang cara sama diberikan kepada isteri.

Katanya, jika suami inginkan layanan bagaikan ‘Raja’ isteri juga berhak mendapat layanan bagaikan ‘Permaisuri.’

Jujur saya katakan yang setiap hari dan setiap kali kami nak makan, isteri saya akan hidangkan dan sendukkan nasi untuk saya.

Boleh kira berapa kali je yang saya sendukkan untuk dia dan anak-anak. Selalunya bila dah siap semua barulah saya dipanggil untuk makan.

Ada je sekali sekala saya ke dapur sekali untuk bantu dia masak atau lebih kepada mengacau dia masak. Tapi jarang sangat.

Semua ini bukan paksaan. Ini dibuat secara ikhlas oleh isteri saya dan dia tak senang duduk jika tidak temankan saya makan kalau saya ada urusan dan mereka terpaksa makan dulu. Dia akan duduk sekali di meja dan berbual sambil menemani saya makan.
Syukur Alhamdulillah, saya dilayan dengan sangat baik oleh isteri saya.

Hargai isteri
Mungkin ramai para suami yang inginkan layanan seperti ini. Tak salah pun sebenarnya. Tapi, di saat kita menerima, kita pun perlu memberi.
Saya sentiasa mengutamakan emosi isteri. Jika dia nampak gelisah, saya orang pertama yang akan memeluknya.

Jika dia bersedih, saya akan menggembirakannya. Jika dia penat, saya orang pertama yang akan memastikan dia dapat rehat yang secukupnya. Jika dia lapar, dengan sepantas kilat, dia akan dapat telefon saya dengan aplikasi Grab Food yang sedia terbuka.
Pada waktu pagi selepas Subuh jika dia nak tidur semula, saya akan pastikan tidurnya tidak terganggu.

Dia selalu dipeluk, dia selalu dicium, dia selalu dibelai. Tidur malam tidak pernah tidak diucapkan selamat malam dan diusap-usap rambutnya.
Pillow talk menjadi perkara yang kami lakukan setiap malam.
Jika saya terjaga dari tidur di malam hari. Pasti tangannya akan saya pegang umpama sedang bercinta.

Pelukan erat pada waktu pagi adalah rutin yang jarang kami tinggalkan.
Apabila saya dalam perjalanan pulang, dia selalu ditanya apakah inginkan sesuatu untuk dibawa pulang?

Fokus saya sentiasa ada pada dia apabila saya tidak bekerja. Kami akan selalu berbual dan bermesra, bergurau serta gelak ketawa.
Saya akan sentiasa pastikan dia gembira. Tona suara saya walaupun ada ketikanya tegas tetapi tidak pernah menjerit. Kerana saya tahu hatinya sangat mudah tersentuh.

Air matanya sangat berharga. Jika menitis, saya anggap ianya kesalahan besar saya.
Nak isteri sendukkan nasi dan layan anda seperti Raja di dalam rumah?
Boleh, tapi pastikan anda layan isteri umpama Permaisuri dahulu. Barulah kedua-duanya saling membahagiakan.

Percayalah, kemanisan dalam perhubungan itu ada. Ianya akan hadir bila kita beri segala-galanya kepada pasangan kita.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Nak Bahagia Rumahtangga, Suami Isteri Kena Alert 4 Perkara Ini. Ini Nasihat Datuk Mohd. Kazim Elias. Take Note!

Sebuah perkahwinan wujudkan ketenangan dan terlindung daripada melakukan perkara negatif.

Hidup berpasangan adalah fitrah kehidupan dan Allah SWT menciptakan manusia berpasang-pasangan kerana mereka saling memerlukan antara satu sama lain, sekali gus mewujudkan perasaan kasih sayang (mawaddah wa rahmah).

Namun, sudah tentu ada cabaran yang mendatang. Sebagaimana perkongsian ini menyatakan padangan Datuk Mohd. Kazim Elias tmengenai punca perkahwinan itu bahagia.

Apa yang pasti untuk bahagia elakkan ia berlaku. Ikuti selanjutnya perkongsian ini.

Bahagia itu kena cari, elak 4 perkara ini.

Ustaz Datuk Kazim Elias ada share 4 punca kenapa satu-satu perkahwinan tu tak bahagia.
Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”
Tak tak.
Benda susah akan senang bila buat sama-sama. Jangan senang je bersama. Bila susah pas kat pasangan pulak. No no

2. Punca kedua sebab kita tak faham PERANGAI pasangan masing-masing.
Nak jaga laki ni senang je bak kata Ustaz Kazim.
1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha
Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.”

Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.
Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.
Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :
•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya.

Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.
Contoh, kita dok leka kejar duit sana sini, kaya sana sini, papppp Allah bagi accident.

Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.
Dalam kahwin ni, kalau kita nak ketenangan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.
“Kalau masih mampu, pegang elok-elok, kalau tak mampu, lepaskan elok-elok.”
Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang dahagakan pahala.


‘Dari Drama Jadi Kenyataan, Semoga Dipermudahkan Ke Next Step.” Tahniah, Aiman Hakim & Zahirah Macwilson Selamat Bertunang!

Hubungan antara dua pelakon ini tidak asing lagi dikalangan peminat dunia seni. Malah, rata-rata peminat kedua-duanya sangat merestui dan tidak sabar melihat pasangan sama cantik sama padan ini bersatu.

Akhirnya, pelakon Aiman Hakim Ridza dan aktres cantik manis, Zahirah Macwilson melangkah setapak lagi dalam hubungan mereka apabila mengambil keputusan untuk mengikat tali pertunangan.

Aiman mengumumkan berita gembira tersebut menerusi sekeping foto yang dimuat naik di laman Instagram miliknya sebentar tadi.

“Engaged Alhamdullilah syukur ❤ #zahirAH,” kata Aiman ringkas namun cukup bermakna.

Kisah percintaan mereka bermula sekitar Disember tahun lalu apabila Aiman dan Zahirah mula memuat naik foto mereka berdua di laman sosial masing-masing.

Malah mereka berdua turut digandingkan dalam slot Megadrama menerusi drama bersiri Curi-Curi Cinta yang baru berakhir ditayangkan di Astro Ria (104) dan Ria HD (123).

Menjengah ke ruang komen entri terbabit, ramai warganet yang memberi ucapan tahniah dan mendoakan pasangan ini sehingga ke jenjang pelamin.

Dari drama jadi kenyataan

Rakan artis turut  mengucapkan tahniah buat mereka berdua, antaranya Sean Lee, Sharifah Sakinah, Aeril Zafrel dan Nabila Huda.

Ni bukan curi-curi cinta

Tahniah diucapkan kepada Aiman dan Zahirah, semoga ikatan pertunangan yang dibina kekal hingga ke jenjang pelamin.


Badan Berangin Nak Buat Apa Pun Tak Selesa. Cuba Minum Herba Ni Atasinya!

Masalah angin dalam badan ini mesti ada yang pernah alami bukan? Rasa senak, sebu dan kadang-kadang membuatkan badan terasa begitu lemah dan letih. Semua ini membuatkan kita tidak selesa untuk lakukan aktiviti harian.

Jadi cara bagaimana untuk atasinya?

Kalau ingin dicuba menggunakan petua orang dulu-dulu, di sini dikongsikan ramuan herba yang boleh diamalkan.

Ini sebagaimana perkongsian daripada Ina Iris dan bolehlah dicuba.

PETUA BUANG ANGIN

Petua ni saya dapat dari sorang ustazah darussyifa’..dia suruh amalkan untuk orang yang banyak angin dalam badan.

Bila badan kita berangin, kita jadi malas nak buat keja, selalu sakit kepala, lenguh-lenguh sendi, sebu perut,susah nak kentut, kadang makan pun tak lalu kan.

Amal minum air rebusan ni..InsyaAllah, lepas tu asyik kentut-kentut, sendawa, rasa ringan badan, kepala pun rasa ok..selain tu peluh kita pun bau wangi tau..bahan pun mudah dapat dan murah saja

Bahan-bahan:
-serai 3 batang
-halia (ketuk-ketuk sikit)
-biji ketumbar segenggam
-air seperiuk

Campur semua bahan, rebus sampai tinggal separuh air..minum masa suam-suam..sedap tau..rasa dia macam teh tanpa gula..